title: Εκτελεστικός κανονισμός (ΕΕ) 2016/200 της Επιτροπής, της 15ης Φεβρουαρίου 2016, για τον καθορισμό εκτελεστικών τεχνικών προτύπων όσον αφορά τη γνωστοποίηση του δείκτη μόχλευσης των ιδρυμάτων, σύμφωνα με τον κανονισμό (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ)

text:
               16.2.2016

               EL

               Επίσημη Εφημερίδα της Ευρωπαϊκής Ένωσης

               L 39/5

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/200 ΤΗΣ ΕΠΙΤΡΟΠΉΣ
   της 15ης Φεβρουαρίου 2016
   για τον καθορισμό εκτελεστικών τεχνικών προτύπων όσον αφορά τη γνωστοποίηση του δείκτη μόχλευσης των ιδρυμάτων, σύμφωνα με τον κανονισμό (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με τις απαιτήσεις προληπτικής εποπτείας για πιστωτικά ιδρύματα και επιχειρήσεις επενδύσεων και την τροποποίηση του κανονισμού (ΕΕ) αριθ. 648/2012 (1), και ιδίως το άρθρο 451 παράγραφος 2 τρίτο εδάφιο,
   Εκτιμώντας τα ακόλουθα:

               (1)

               Σκοπός των ενιαίων υποδειγμάτων γνωστοποίησης είναι να συμβάλουν στη βελτίωση της διαφάνειας και της συγκρισιμότητας των αριθμητικών στοιχείων του δείκτη μόχλευσης. Ως εκ τούτου, οι κανόνες για τη γνωστοποίηση του δείκτη μόχλευσης από τα ιδρύματα που εποπτεύονται δυνάμει της οδηγίας 2013/36/ΕΕ του Ευρωπαϊκού Κοινοβουλίου και του Συμβουλίου (2) θα πρέπει να συνάδουν με τα διεθνή πρότυπα, όπως αποτυπώνονται στο αναθεωρημένο πλαίσιο της Βασιλείας ΙΙΙ σχετικά τον δείκτη μόχλευσης και στις απαιτήσεις γνωστοποίησης της Επιτροπής της Βασιλείας για την τραπεζική εποπτεία (BCBS), προσαρμοσμένα ώστε να λαμβάνεται υπόψη το κανονιστικό πλαίσιο της Ένωσης και οι ιδιαιτερότητές του, όπως καθιερώθηκε με τον κανονισμό (ΕΕ) αριθ. 575/2013.

               (2)

               Για τους ίδιους λόγους —ήτοι τη βελτίωση της διαφάνειας και της συγκρισιμότητας των αριθμητικών στοιχείων του δείκτη μόχλευσης— είναι σκόπιμο να παρουσιάζεται, σε ένα από τα υποδείγματα για τη γνωστοποίηση του δείκτη μόχλευσης, η κατανομή του μέτρου του συνολικού ανοίγματος του δείκτη μόχλευσης, επαρκώς αναλυτική ώστε να εμφανίζονται οι κύριες συνιστώσες του δείκτη μόχλευσης, καθώς και το άνοιγμα εντός ισολογισμού, το οποίο είναι συνήθως το μεγαλύτερο μέρος του μέτρου του συνολικού ανοίγματος του δείκτη μόχλευσης.

               (3)

               Βάσει του άρθρου 429 παράγραφος 2 του κανονισμού (ΕΕ) αριθ. 575/2013, όπως τροποποιήθηκε με τον κανονισμό (ΕΕ) αριθ. 2015/62 (3), δεν απαιτείται πλέον ο υπολογισμός του δείκτη μόχλευσης ως απλού αριθμητικού μέσου των μηνιαίων δεικτών μόχλευσης κατά τη διάρκεια του τριμήνου, αλλά απαιτείται υπολογισμός μόνον κατά το τέλος του τριμήνου. Ως αποτέλεσμα, δεν θα πρέπει πλέον να υπάρχει ανάγκη να παρέχουν οι αρμόδιες αρχές την άδεια για τον υπολογισμό του δείκτη μόχλευσης στο τέλος του τριμήνου, που αναφέρεται στο άρθρο 499 παράγραφος 3 του κανονισμού (ΕΕ) αριθ. 575/2013. Επομένως, τα ενιαία υποδείγματα για τη γνωστοποίηση του δείκτη μόχλευσης δεν χρειάζεται πλέον να περιλαμβάνουν καμία προδιαγραφή σχετικά με το πώς εφαρμόζει το ίδρυμα το άρθρο 499 παράγραφος 3.

               (4)

               Όταν, σύμφωνα με το άρθρο 13 παράγραφος 1 δεύτερο εδάφιο του κανονισμού (ΕΕ) αριθ. 575/2013, τα ιδρύματα υποχρεούνται να γνωστοποιούν πληροφορίες σχετικά με τον δείκτη μόχλευσης σε υποενοποιημένο επίπεδο, και προκειμένου να διατηρηθεί ο διοικητικός φόρτος αναλογικός ως προς τους στόχους των κανόνων σχετικά με τη γνωστοποίηση του δείκτη μόχλευσης, δεν θα πρέπει, βάσει των κανόνων σχετικά με τη γνωστοποίηση του δείκτη μόχλευσης, να απαιτείται από τα ιδρύματα να συμπληρώνουν και να δημοσιεύουν το υπόδειγμα με τίτλο «LRSpl» σε υποενοποιημένο επίπεδο. Το εν λόγω υπόδειγμα γνωστοποίησης απαιτείται να συμπληρώνεται και να δημοσιεύεται στο ενοποιημένο επίπεδο, και η δημοσίευσή του σε υποενοποιημένο επίπεδο δεν θα προσέφερε σημαντική προστιθέμενη αξία, δεδομένου ότι η περαιτέρω κατανομή του μέτρου του συνολικού ανοίγματος για το υποενοποιημένο επίπεδο προβλέπεται ήδη, με τη συμπλήρωση του υποδείγματος με τίτλο «LRCom». Συν τοις άλλοις, η δημοσίευση του υποδείγματος «LRSpl» θα μπορούσε να επιβαρύνει τα ιδρύματα με σημαντικό πρόσθετο φόρτο, επειδή δεν μπορούν να αντλήσουν εύκολα το εν λόγω υπόδειγμα από το αντίστοιχο πλαίσιο εποπτικής αναφοράς, το οποίο δεν είναι εφαρμοστέο σε υποενοποιημένο επίπεδο.

               (5)

               Το πεδίο εφαρμογής της ενοποίησης και οι μέθοδοι αποτίμησης μπορεί να διαφέρουν, ανάλογα με το αν πρόκειται για λογιστικούς σκοπούς ή για κανονιστικούς σκοπούς, και αυτό δημιουργεί διαφορές μεταξύ των πληροφοριών που χρησιμοποιούνται για τον υπολογισμό του δείκτη μόχλευσης και των πληροφοριών που χρησιμοποιούνται στις δημοσιευμένες οικονομικές καταστάσεις. Προκειμένου να αποτυπώνεται αυτή η διαφορά, είναι επίσης αναγκαίο να γνωστοποιείται η διαφορά μεταξύ των τιμών στις οικονομικές καταστάσεις και των τιμών σύμφωνα με το κανονιστικό πεδίο εφαρμογής της ενοποίησης, όσον αφορά στοιχεία στις οικονομικές καταστάσεις που χρησιμοποιούνται για τον υπολογισμό του δείκτη μόχλευσης. Ως εκ τούτου, θα πρέπει επίσης να παρουσιάζεται σε ένα υπόδειγμα η συμφωνία μεταξύ των δύο.

               (6)

               Για να διευκολυνθεί η συγκρισιμότητα των πληροφοριών που γνωστοποιούνται, θα πρέπει επίσης να προβλέπεται ένα ενιαίο υπόδειγμα και λεπτομερείς οδηγίες για την περιγραφή και τη γνωστοποίηση των διαδικασιών που χρησιμοποιούνται για τη διαχείριση του κινδύνου υπερβολικής μόχλευσης, και των παραγόντων που επηρέασαν τον δείκτη μόχλευσης κατά τη διάρκεια της περιόδου στην οποία αυτός αναφέρεται.

               (7)

               Το άρθρο 451 παράγραφος 1 του κανονισμού (ΕΕ) αριθ. 575/2013 άρχισε να εφαρμόζεται από την 1η Ιανουαρίου 2015. Προκειμένου να διασφαλιστεί ότι τα ιδρύματα θα ανταποκριθούν στην υποχρέωση γνωστοποίησης των πληροφοριών σχετικά με τον δείκτη μόχλευσης, με αποτελεσματικό και εναρμονισμένο τρόπο σε ολόκληρη την Ένωση, το συντομότερο δυνατόν, είναι αναγκαίο να απαιτηθεί από τα ιδρύματα να χρησιμοποιούν τα υποδείγματα για τη γνωστοποίηση των εν λόγω πληροφοριών το συντομότερο δυνατόν.

               (8)

               Ο παρών κανονισμός βασίζεται στα σχέδια εκτελεστικών τεχνικών προτύπων που υπέβαλε η Ευρωπαϊκή Αρχή Τραπεζών στην Ευρωπαϊκή Επιτροπή.

               (9)

               Η Ευρωπαϊκή Εποπτική Αρχή Τραπεζών διεξήγαγε ανοικτές δημόσιες διαβουλεύσεις σχετικά με τα σχέδια εκτελεστικών τεχνικών προτύπων στα οποία βασίζεται ο παρών κανονισμός, ανέλυσε τα ενδεχόμενα συναφή κόστη και τις ωφέλειες και ζήτησε τη γνώμη της ομάδας τραπεζικών συμφεροντούχων, που έχει συσταθεί σύμφωνα με το άρθρο 37 του κανονισμού (ΕΕ) αριθ. 1093/2010 του Ευρωπαϊκού Κοινοβουλίου και του Συμβουλίου (4),

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Γνωστοποίηση του δείκτη μόχλευσης και εφαρμογή του άρθρου 499 παράγραφος 2 του κανονισμού (ΕΕ) αριθ. 575/2013
   Τα ιδρύματα γνωστοποιούν τις σχετικές πληροφορίες που αφορούν τον δείκτη μόχλευσης και την εφαρμογή του άρθρου 499 παράγραφος 2 του κανονισμού (ΕΕ) αριθ. 575/2013, όπως αναφέρεται στο άρθρο 451 παράγραφος 1 στοιχείο α) του εν λόγω κανονισμού, συμπληρώνοντας και δημοσιεύοντας τις γραμμές 22 και EU-23 του υποδείγματος με τίτλο «LRCom», που παρατίθεται στο παράρτημα I, σύμφωνα με τις οδηγίες που παρέχονται στο παράρτημα II.
   Άρθρο 2
   Αλλαγή της απόφασης σχετικά με τον δείκτη μόχλευσης προς γνωστοποίηση
   1.   Όταν, σύμφωνα με το άρθρο 499 παράγραφος 2 του κανονισμού (ΕΕ) αριθ. 575/2013, τα ιδρύματα αλλάξουν την επιλογή τους σχετικά με τον δείκτη μόχλευσης που επιθυμούν να γνωστοποιήσουν, γνωστοποιούν την εναρμόνιση των πληροφοριών σχετικά με όλους τους δείκτες μόχλευσης που είχαν γνωστοποιηθεί έως τη στιγμή της αλλαγής αυτής, συμπληρώνοντας και δημοσιεύοντας τα υποδείγματα με τίτλο «LRSum», «LRCom», «LRSpl» και «LRQua», που παρατίθενται στο παράρτημα I, για καθεμία από τις ημερομηνίες αναφοράς που αντιστοιχεί στους δείκτες μόχλευσης που είχαν γνωστοποιηθεί έως τη στιγμή της αλλαγής.
   2.   Τα ιδρύματα γνωστοποιούν τα στοιχεία που αναφέρονται στην παράγραφο 1 κατά την πρώτη γνωστοποίηση που λαμβάνει χώρα μετά την αλλαγή στην επιλογή του δείκτη μόχλευσης.
   Άρθρο 3
   Κατανομή του μέτρου του συνολικού ανοίγματος του δείκτη μόχλευσης
   1.   Τα ιδρύματα γνωστοποιούν την κατανομή του μέτρου του συνολικού ανοίγματος του δείκτη μόχλευσης, όπως αναφέρεται στο άρθρο 451 παράγραφος 1 στοιχείο β) του κανονισμού (ΕΕ) αριθ. 575/2013, συμπληρώνοντας και δημοσιεύοντας αμφότερα τα εξής:

               α)

               τις γραμμές 1 έως EU-19b του υποδείγματος με τίτλο «LRCom», που παρατίθεται στο παράρτημα I, σύμφωνα με τις οδηγίες που παρέχονται στο παράρτημα II·

               β)

               τις γραμμές EU-1 έως EU-12 του υποδείγματος με τίτλο «LRSpl», που παρατίθεται στο παράρτημα I, σύμφωνα με τις οδηγίες που παρέχονται στο παράρτημα II.

         2.   Κατά παρέκκλιση από την παράγραφο 1 στοιχείο β), όταν τα ιδρύματα υποχρεούνται, δυνάμει του άρθρου 13 παράγραφος 1 δεύτερο εδάφιο του κανονισμού (ΕΕ) αριθ. 575/2013, να γνωστοποιούν πληροφορίες σε υποενοποιημένη βάση, δεν υποχρεούνται να συμπληρώνουν και να δημοσιεύουν το υπόδειγμα με τίτλο «LRSpl» του παραρτήματος I σε υποενοποιημένη βάση.
   Άρθρο 4
   Συμφωνία του δείκτη μόχλευσης με τις δημοσιευμένες οικονομικές καταστάσεις
   1.   Τα ιδρύματα γνωστοποιούν τη συμφωνία του μέτρου του συνολικού ανοίγματος του δείκτη μόχλευσης προς τις σχετικές πληροφορίες στις δημοσιευμένες οικονομικές καταστάσεις, όπως αναφέρεται στο άρθρο 451 παράγραφος 1 στοιχείο β) του κανονισμού (ΕΕ) αριθ. 575/2013, συμπληρώνοντας και δημοσιεύοντας το υπόδειγμα με τίτλο «LRSum», που παρατίθεται στο παράρτημα I, σύμφωνα με τις οδηγίες που παρέχονται στο παράρτημα II.
   2.   Εάν τα ιδρύματα δεν δημοσιεύουν οικονομικές καταστάσεις στο επίπεδο εφαρμογής που αναφέρεται στο παράρτημα II μέρος 1 παράγραφος 6, δεν οφείλουν να συμπληρώνουν και να δημοσιεύουν το υπόδειγμα με τίτλο «LRSum», που παρατίθεται στο παράρτημα I.
   Άρθρο 5
   Γνωστοποίηση του ποσού των μη αναγνωριζόμενων καταπιστευματικών στοιχείων
   Τα ιδρύματα γνωστοποιούν, εφόσον απαιτείται, το ποσό των μη αναγνωριζόμενων καταπιστευματικών στοιχείων, όπως αναφέρεται στο άρθρο 451 παράγραφος 1 στοιχείο γ) του κανονισμού (ΕΕ) αριθ. 575/2013, συμπληρώνοντας και δημοσιεύοντας τη γραμμή EU-24 του υποδείγματος με τίτλο «LRCom», που παρατίθεται στο παράρτημα I, σύμφωνα με τις οδηγίες που παρέχονται στο παράρτημα II.
   Άρθρο 6
   Γνωστοποίηση ποιοτικών πληροφοριών σχετικά με τον κίνδυνο υπερβολικής μόχλευσης και τους παράγοντες που επηρεάζουν τον δείκτη μόχλευσης
   Τα ιδρύματα γνωστοποιούν την περιγραφή των διαδικασιών που χρησιμοποιούνται για τη διαχείριση του κινδύνου υπερβολικής μόχλευσης και των παραγόντων που επηρέασαν τον δείκτη μόχλευσης κατά τη διάρκεια της περιόδου στην οποία αυτός αναφέρεται, όπως αναφέρεται στο άρθρο 451 παράγραφος 1 στοιχεία δ) και ε) του κανονισμού (ΕΕ) αριθ. 575/2013, συμπληρώνοντας και δημοσιεύοντας το υπόδειγμα με τίτλο «LRQua», που παρατίθεται στο παράρτημα I, σύμφωνα με τις οδηγίες που παρέχονται στο παράρτημα II.
   Άρθρο 7
   Έναρξη ισχύος
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Φεβρουαρίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 176 της 27.6.2013, σ. 1.

      (2)  Οδηγία 2013/36/ΕΕ του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με την πρόσβαση στη δραστηριότητα πιστωτικών ιδρυμάτων και την προληπτική εποπτεία πιστωτικών ιδρυμάτων και επιχειρήσεων επενδύσεων, για την τροποποίηση της οδηγίας 2002/87/ΕΚ και για την κατάργηση των οδηγιών 2006/48/ΕΚ και 2006/49/ΕΚ (ΕΕ L 176 της 27.6.2013, σ. 338).

      (3)  Κατ' εξουσιοδότηση κανονισμός (ΕΕ) 2015/62 της Επιτροπής, της 10ης Οκτωβρίου 2014, για την τροποποίηση του κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου όσον αφορά τον δείκτη μόχλευσης (ΕΕ L 11 της 17.1.2015, σ. 37).

      (4)  Κανονισμός (ΕΕ) αριθ. 1093/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Τραπεζών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/78/ΕΚ της Επιτροπής (ΕΕ L 331 της 15.12.2010, σ. 12).

      ΠΑΡΑΡΤΗΜΑΤΟΣ I

         Δείκτης μόχλευσης (ΚΚΑ) – Υπόδειγμα γνωστοποίησης

                  Ημερομηνία αναφοράς

                  Όνομα οντότητας

                  Επίπεδο εφαρμογής

         Πίνακας LRSum: Συνοπτική παρουσίαση της συμφωνίας μεταξύ λογιστικών στοιχείων ενεργητικού και ανοιγμάτων του δείκτη μόχλευσης

                     Εφαρμοστέο ποσό

                  1

                  Συνολικά στοιχεία ενεργητικού, κατά τις δημοσιευμένες οικονομικές καταστάσεις

                  2

                  Προσαρμογή για οντότητες που ενοποιούνται για λογιστικούς σκοπούς, αλλά είναι εκτός του πεδίου της κανονιστικής ενοποίησης

                  3

                  (Προσαρμογή για καταπιστευματικά στοιχεία ενεργητικού που αναγνωρίζονται στον ισολογισμό σύμφωνα με το εφαρμοστέο λογιστικό πλαίσιο, αλλά εξαιρούνται από το μέτρο του συνολικού ανοίγματος του δείκτη μόχλευσης, σύμφωνα με το άρθρο 429 παράγραφος 13 του κανονισμού (ΕΕ) αριθ. 575/2013)

                  4

                  Προσαρμογή για παράγωγα χρηματοοικονομικά μέσα

                  5

                  Προσαρμογή για συναλλαγές χρηματοδότησης τίτλων (ΣΧΤ)

                  6

                  Προσαρμογή για στοιχεία εκτός ισολογισμού (δηλ. μετατροπή των ανοιγμάτων εκτός ισολογισμού σε ισοδύναμα ποσά πιστώσεων)

                  EU-6a

                  (Προσαρμογή για ενδοομιλικά ανοίγματα, που εξαιρούνται από το μέτρο του συνολικού ανοίγματος του δείκτη μόχλευσης σύμφωνα με το άρθρο 429 παράγραφος 7 του κανονισμού (ΕΕ) αριθ. 575/2013)

                  EU-6b

                  (Προσαρμογή για ανοίγματα που εξαιρούνται από το μέτρο του συνολικού ανοίγματος του δείκτη μόχλευσης σύμφωνα με το άρθρο 429 παράγραφος 14 του κανονισμού (ΕΕ) αριθ. 575/2013)

                  7

                  Άλλες προσαρμογές

                  8

                     Μέτρο του συνολικού ανοίγματος του δείκτη μόχλευσης

         Πίνακας LRCom: Κοινή γνωστοποίηση του δείκτη μόχλευσης

                     Ανοίγματα του δείκτη μόχλευσης (ΚΚΑ)

                     Ανοίγματα εντός ισολογισμού (εκτός από παράγωγα και ΣΧΤ)

                  1

                  Εντός ισολογισμού στοιχεία (εκτός από παράγωγα, ΣΧΤ και καταπιστευματικά στοιχεία ενεργητικού, αλλά συμπεριλαμβανομένων των εξασφαλίσεων)

                  2

                  (Ποσά στοιχείων ενεργητικού που αφαιρούνται κατά τον προσδιορισμό του κεφαλαίου της κατηγορίας 1)

                  3

                     Συνολικά ανοίγματα εντός ισολογισμού (εκτός από παράγωγα, ΣΧΤ και καταπιστευματικά στοιχεία ενεργητικού) (άθροισμα των γραμμών 1 και 2)

                     Ανοίγματα σε παράγωγα

                  4

                  Κόστος αντικατάστασης που συνδέεται με όλες τις συναλλαγές παραγώγων (δηλ. μετά την αφαίρεση του επιλέξιμου περιθωρίου διαφοράς αποτίμησης τοις μετρητοίς)

                  5

                  Ποσό προσαύξησης για PFE που συνδέεται με όλες τις συναλλαγές παραγώγων (μέθοδος βάσει τρεχουσών τιμών αγοράς)

                  EU-5a

                  Άνοιγμα προσδιοριζόμενο βάσει της μεθόδου αρχικού ανοίγματος

                  6

                  Εξασφάλιση καθαρής απόδοσης για παρεχόμενες εξασφαλίσεις παραγώγων, όταν αφαιρούνται από τα στοιχεία ενεργητικού του ισολογισμού σύμφωνα με το εφαρμοστέο λογιστικό πλαίσιο

                  7

                  (Αφαίρεση των απαιτήσεων ως στοιχείων ενεργητικού για περιθώριο διαφοράς αποτίμησης τοις μετρητοίς που παρέχεται σε συναλλαγές επί παραγώγων)

                  8

                  (Απαλλασσόμενο σκέλος CCP των ανοιγμάτων διαπραγμάτευσης που εκκαθαρίζονται για πελάτη)

                  9

                  Προσαρμοσμένο πραγματικό ονομαστικό ποσό πωληθέντων πιστωτικών παραγώγων

                  10

                  (Προσαρμοσμένες πραγματικές ονομαστικές αντισταθμίσεις και μειώσεις των προσαυξήσεων για πωληθέντα πιστωτικά παράγωγα)

                  11

                     Συνολικά ανοίγματα σε παράγωγα (άθροισμα των γραμμών 4 έως 10)

                     Ανοίγματα σε ΣΧΤ

                  12

                  Ακαθάριστα στοιχεία ενεργητικού ΣΧΤ (χωρίς αναγνώριση του συμψηφισμού), μετά την προσαρμογή για συναλλαγές με λογιστική καταχώριση ως πωλήσεις

                  13

                  (Συμψηφισμένα ποσά απαιτήσεων και υποχρεώσεων τοις μετρητοίς από ακαθάριστα στοιχεία ενεργητικού ΣΧΤ)

                  14

                  Άνοιγμα σε πιστωτικό κίνδυνο αντισυμβαλλομένου για στοιχεία ενεργητικού ΣΧΤ

                  EU-14a

                  Παρέκκλιση για ΣΧΤ: Άνοιγμα σε πιστωτικό κίνδυνο αντισυμβαλλομένου σύμφωνα με το άρθρο 429β παράγραφος 4 και το άρθρο 222 του κανονισμού (ΕΕ) αριθ. 575/2013

                  15

                  Ανοίγματα συναλλαγών αντιπροσώπου

                  EU-15a

                  (Απαλλασσόμενο σκέλος CCP των ανοιγμάτων διαπραγμάτευσης ΣΧΤ που εκκαθαρίζονται για πελάτη)

                  16

                     Συνολικά ανοίγματα σε συναλλαγές χρηματοδότησης τίτλων (άθροισμα των γραμμών 12 έως 15a)

                     Άλλα ανοίγματα εκτός ισολογισμού

                  17

                  Ανοίγματα εκτός ισολογισμού στην ακαθάριστη ονομαστική αξία

                  18

                  (Προσαρμογές για μετατροπή σε ισοδύναμα ποσά πιστώσεων)

                  19

                     Άλλα ανοίγματα εκτός ισολογισμού (άθροισμα των γραμμών 17 και 18)

                     Ανοίγματα που εξαιρούνται σύμφωνα με το άρθρο 429 παράγραφοι 7 και 14 του κανονισμού (ΕΕ) αριθ. 575/2013 (εντός και εκτός ισολογισμού)

                  EU-19a

                  (Ενδοομιλικά ανοίγματα (σε ατομική βάση) που εξαιρούνται σύμφωνα με το άρθρο 429 παράγραφος 7 του κανονισμού (ΕΕ) αριθ. 575/2013 (εντός και εκτός ισολογισμού))

                  EU-19b

                  (Ανοίγματα που εξαιρούνται σύμφωνα με το άρθρο 429 παράγραφος 14 του κανονισμού (ΕΕ) αριθ. 575/2013 (εντός και εκτός ισολογισμού))

                     Κεφάλαιο και μέτρο του συνολικού ανοίγματος

                  20

                     Κεφάλαιο της κατηγορίας 1

                  21

                     Μέτρο του συνολικού ανοίγματος του δείκτη μόχλευσης (άθροισμα των γραμμών 3, 11, 16, 19, EU-19a και EU-19b)

                     Δείκτης μόχλευσης

                  22

                     Δείκτης μόχλευσης

                     Επιλογή των μεταβατικών ρυθμίσεων και ποσό των μη αναγνωριζόμενων καταπιστευματικών στοιχείων

                  EU-23

                  Επιλογή των μεταβατικών ρυθμίσεων για τον καθορισμό του μέτρου κεφαλαίου

                  EU-24

                  Ποσό μη αναγνωριζόμενων καταπιστευματικών στοιχείων, σύμφωνα με το άρθρο 429 παράγραφος 11 του κανονισμού (ΕΕ) αριθ. 575/2013

         Πίνακας LRSpl: Κατανομή των ανοιγμάτων εντός ισολογισμού (εκτός από παράγωγα, ΣΧΤ και εξαιρούμενα ανοίγματα)

                     Ανοίγματα του δείκτη μόχλευσης (ΚΚΑ)

                  EU-1

                  Συνολικά ανοίγματα εντός ισολογισμού (εκτός από παράγωγα, ΣΧΤ και εξαιρούμενα ανοίγματα), εκ των οποίων:

                  EU-2

                  Ανοίγματα του χαρτοφυλακίου συναλλαγών

                  EU-3

                  Ανοίγματα εκτός του χαρτοφυλακίου συναλλαγών, εκ των οποίων:

                  EU-4

                  Καλυμμένα ομόλογα

                  EU-5

                  Ανοίγματα που αντιμετωπίζονται ως κρατικά

                  EU-6

                  Ανοίγματα έναντι περιφερειακών κυβερνήσεων, ΠΤΑ, διεθνών οργανισμών και ΟΔΤ που δεν αντιμετωπίζονται ως κράτη

                  EU-7

                  Ιδρύματα

                  EU-8

                  Εξασφαλισμένα με υποθήκες επί ακινήτων

                  EU-9

                  Ανοίγματα λιανικής τραπεζικής

                  EU-10

                  Εταιρείες

                  EU-11

                  Ανοίγματα σε αθέτηση

                  EU-12

                  Άλλα ανοίγματα (π.χ. μετοχικό κεφάλαιο, τιτλοποιήσεις και άλλα στοιχεία ενεργητικού που δεν συνιστούν πιστωτικές υποχρεώσεις)

         Δείκτης μόχλευσης (ΚΚΑ) – Υπόδειγμα γνωστοποίησης

         Πίνακας LRQua: Πλαίσια ελεύθερου κειμένου για γνωστοποίηση σχετικά με ποιοτικά στοιχεία

                     Στήλη

                  Ελεύθερο κείμενο

                     Γραμμή

                  1

                  Περιγραφή των διαδικασιών που χρησιμο-ποιούνται για τη διαχείριση του κινδύνου υπερβολικής μόχλευσης

                  2

                  Περιγραφή των παραγόντων που επηρέασαν τον δείκτη μόχλευσης κατά τη διάρκεια της περιόδου στην οποία αυτός αναφέρεται

      ΠΑΡΑΡΤΗΜΑΤΟΣ II

         ΟΔΗΓΙΕΣ ΓΙΑ ΤΗ ΣΥΜΠΛΗΡΩΣΗ ΤΩΝ ΥΠΟΔΕΙΓΜΑΤΩΝ ΤΟΥ ΠΑΡΑΡΤΗΜΑΤΟΣ I

         ΜΕΡΟΣ 1: ΓΕΝΙΚΕΣ ΟΔΗΓΙΕΣ

      1.   Συμβάσεις και δεδομένα αναφοράς

      1.1.   Συμβάσεις

                  1.

                  Χρησιμοποιείται το ακόλουθο γενικό σύμβολο στις οδηγίες: {Υπόδειγμα, Γραμμή}.

                  2.

                  Χρησιμοποιείται το ακόλουθο σύμβολο, όταν οι οδηγίες παραπέμπουν σε κελί ή κελιά στο παράρτημα XI του εκτελεστικού κανονισμού (ΕΕ) αριθ. 680/2014 της Επιτροπής: {Παράρτημα XI SupRep, Υπόδειγμα, Γραμμή, Στήλη}.

                  3.

                  Για τον σκοπό της γνωστοποίησης του δείκτη μόχλευσης, η φράση «εκ των οποίων» αναφέρεται σε ένα στοιχείο που είναι ένα υποσύνολο μιας ανώτερης κατηγορίας ανοίγματος.

                  4.

                  Όπως και στην περίπτωση ολόκληρων των τίτλων αυτών των γραμμών, τα ιδρύματα γνωστοποιούν τις τιμές στις γραμμές {LRCom,2}, {LRCom,7}, {LRCom,8}, {LRCom,10}, {LRCom,13}, {LRCom,EU-15a}, {LRCom,18}, {LRCom,EU-19a} και {LRCom,EU-19b} εντός παρενθέσεων, εφόσον οι τιμές που γνωστοποιούνται σε αυτές τις γραμμές μειώνουν το άνοιγμα του δείκτη μόχλευσης. Τα ιδρύματα μεριμνούν ώστε οι τιμές αυτές να συμβάλλουν αρνητικά στα αθροίσματα που πρέπει να γνωστοποιούνται στα σημεία {LRCom,3}, {LRCom,11}, {LRCom,16}, {LRCom,19} και {LRCom,21}.

            1.2.   Δεδομένα αναφοράς

                  5.

                  Στο κελί «Ημερομηνία αναφοράς», τα ιδρύματα συμπληρώνουν την ημερομηνία στην οποία αναφέρονται όλες οι πληροφορίες που γνωστοποιούνται στα υποδείγματα LRSum, LRCom και LRSpl. Η ημερομηνία αυτή είναι η τελευταία ημερολογιακή ημέρα του τρίτου μήνα του αντίστοιχου τριμήνου.

                  6.

                  Στο κελί «Όνομα οντότητας», τα ιδρύματα συμπληρώνουν το όνομα της οντότητας στην οποία αναφέρονται τα δεδομένα που παρέχονται στα υποδείγματα LRSum, LRCom και LRSpl.

                  7.

                  Στο κελί «Επίπεδο εφαρμογής», τα ιδρύματα αναφέρουν το επίπεδο εφαρμογής που αποτελεί τη βάση για τα δεδομένα που παρέχονται στα υποδείγματα. Όταν συμπληρώνουν αυτό το κελί, τα ιδρύματα επιλέγουν ένα από τα εξής:

                              —

                              Ενοποιημένο

                              —

                              Ατομικό

                              —

                              Υποενοποιημένο

            1.3.   Δεδομένα αναφοράς

                  8.

                  Για τους σκοπούς του παρόντος παραρτήματος και των σχετικών υποδειγμάτων, χρησιμοποιούνται οι ακόλουθες συντμήσεις:

                              —

                              ΚΚΑ, που είναι σύντμηση του κανονισμού για τις κεφαλαιακές απαιτήσεις και εννοεί τον κανονισμό (ΕΕ) αριθ. 575/2013.

                              —

                              ΣΧΤ, που είναι σύντμηση της «συναλλαγής χρηματοδότησης τίτλων» και σημαίνει «συναλλαγές επαναγοράς, συναλλαγές δανειοδοσίας ή δανειοληψίας τίτλων ή εμπορευμάτων, συναλλαγές με μακρά προθεσμία διακανονισμού και πράξεις δανεισμού σε λογαριασμό περιθωρίου ασφάλισης» του κανονισμού (ΕΕ) αριθ. 575/2013.

         ΜΕΡΟΣ 2: ΟΔΗΓΙΕΣ ΣΧΕΤΙΚΑ ΜΕ ΤΑ ΥΠΟΔΕΙΓΜΑΤΑ

      2.   Υπόδειγμα LRSum: Συνοπτική παρουσίαση της συμφωνίας μεταξύ λογιστικών στοιχείων ενεργητικού και ανοιγμάτων του δείκτη μόχλευσης

                  9.

                  Τα ιδρύματα εφαρμόζουν τις οδηγίες που παρέχονται στο παρόν τμήμα για να συμπληρώσουν το υπόδειγμα LRSum του παραρτήματος I.

                              Νομικά κείμενα αναφοράς και οδηγίες

                                 Γραμμή

                              {1}

                                 Συνολικά στοιχεία ενεργητικού, κατά τις δημοσιευμένες οικονομικές καταστάσεις

                              Τα ιδρύματα γνωστοποιούν τα συνολικά στοιχεία ενεργητικού, όπως δημοσιεύθηκαν στις οικονομικές τους καταστάσεις βάσει του εφαρμοστέου λογιστικού πλαισίου, όπως ορίζεται στο άρθρο 4 παράγραφος 1 σημείο 77) του κανονισμού (ΕΕ) αριθ. 575/2013.

                              {2}

                                 Προσαρμογή για οντότητες που ενοποιούνται για λογιστικούς σκοπούς, αλλά είναι εκτός του πεδίου της κανονιστικής ενοποίησης

                              Τα ιδρύματα γνωστοποιούν τη διαφορά της αξίας μεταξύ του ανοίγματος του δείκτη μόχλευσης, όπως γνωστοποιείται στο σημείο {LRSum,8}, και των συνολικών λογιστικών στοιχείων ενεργητικού, όπως γνωστοποιούνται στο σημείο {LRSum,1}, η οποία προκύπτει από τις διαφορές μεταξύ του λογιστικού πεδίου εφαρμογής της ενοποίησης και του κανονιστικού πεδίου εφαρμογής της ενοποίησης.
                              Εάν η προσαρμογή αυτή οδηγεί σε αύξηση του ανοίγματος, τα ιδρύματα γνωστοποιούν θετικό ποσό. Εάν η προσαρμογή αυτή οδηγεί σε μείωση του ανοίγματος, τα ιδρύματα γνωστοποιούν αρνητικό ποσό.

                              {3}

                                 (Προσαρμογή για καταπιστευματικά στοιχεία ενεργητικού που αναγνωρίζονται στον ισολογισμό σύμφωνα με το εφαρμοστέο λογιστικό πλαίσιο, αλλά εξαιρούνται από το μέτρο του συνολικού ανοίγματος του δείκτη μόχλευσης, σύμφωνα με το άρθρο 429 παράγραφος 13 του κανονισμού (ΕΕ) αριθ. 575/2013)

                              Τα ιδρύματα γνωστοποιούν το ποσό των μη αναγνωριζόμενων καταπιστευματικών στοιχείων, σύμφωνα με το άρθρο 429 παράγραφος 13 του κανονισμού (ΕΕ) αριθ. 575/2013.
                              Επειδή η προσαρμογή αυτή μειώνει το μέτρο του συνολικού ανοίγματος του δείκτη μόχλευσης, τα ιδρύματα θέτουν την τιμή που γνωστοποιείται σε αυτή τη γραμμή εντός παρενθέσεων (που σημαίνει αρνητικό ποσό).

                              {4}

                                 Προσαρμογή για παράγωγα χρηματοοικονομικά μέσα

                              Για τα πιστωτικά παράγωγα και τις συμβάσεις που αναφέρονται στο παράρτημα II του κανονισμού (ΕΕ) αριθ. 575/2013, τα ιδρύματα γνωστοποιούν τη διαφορά στην αξία μεταξύ της λογιστικής αξίας των παραγώγων που αναγνωρίζονται ως στοιχεία ενεργητικού και της αξίας ανοίγματος του δείκτη μόχλευσης, όπως προσδιορίζεται κατ' εφαρμογή του άρθρου 429 παράγραφος 4 στοιχείο β), του άρθρου 429 παράγραφος 9, σε συνδυασμό με το άρθρο 429α, το άρθρο 429 παράγραφος 11 στοιχεία α) και β) και το άρθρο 429 παράγραφος 12 του κανονισμού (ΕΕ) αριθ. 575/2013.
                              Εάν η προσαρμογή αυτή οδηγεί σε αύξηση του ανοίγματος, τα ιδρύματα γνωστοποιούν θετικό ποσό. Εάν η προσαρμογή αυτή οδηγεί σε μείωση του ανοίγματος, τα ιδρύματα θέτουν το ποσό αυτό εντός παρενθέσεων (που σημαίνει αρνητικό ποσό).

                              {5}

                                 Προσαρμογή για συναλλαγές χρηματοδότησης τίτλων (ΣΧΤ)

                              Για τις ΣΧΤ, τα ιδρύματα γνωστοποιούν τη διαφορά στην αξία μεταξύ της λογιστικής αξίας των ΣΧΤ που αναγνωρίζονται ως στοιχεία ενεργητικού και της αξίας ανοίγματος του δείκτη μόχλευσης, όπως προσδιορίζεται κατ' εφαρμογή του άρθρου 429 παράγραφος 4 στοιχεία α) και γ), σε συνδυασμό με το άρθρο 429β, το άρθρο 429 παράγραφος 5 στοιχεία γ) και δ), το άρθρο 429 παράγραφος 8 και το άρθρο 429 παράγραφος 11 στοιχεία γ) έως στ) του κανονισμού (ΕΕ) αριθ. 575/2013.
                              Εάν η προσαρμογή αυτή οδηγεί σε αύξηση του ανοίγματος, τα ιδρύματα γνωστοποιούν θετικό ποσό. Εάν η προσαρμογή αυτή οδηγεί σε μείωση του ανοίγματος, τα ιδρύματα θέτουν το ποσό αυτό εντός παρενθέσεων (που σημαίνει αρνητικό ποσό).

                              {6}

                                 Προσαρμογή για στοιχεία εκτός ισολογισμού (δηλαδή μετατροπή των ανοιγμάτων εκτός ισολογισμού σε ισοδύναμα ποσά πιστώσεων)

                              Τα ιδρύματα γνωστοποιούν τη διαφορά της αξίας μεταξύ του ανοίγματος του δείκτη μόχλευσης, όπως γνωστοποιείται στο σημείο {LRSum,8}, και των συνολικών λογιστικών στοιχείων ενεργητικού, όπως γνωστοποιούνται στο σημείο {LRSum,1}, η οποία προκύπτει από τη συμπερίληψη στοιχείων εκτός ισολογισμού στο μέτρο του συνολικού ανοίγματος του δείκτη μόχλευσης.
                              Επειδή η προσαρμογή αυτή αυξάνει το μέτρο του συνολικού ανοίγματος του δείκτη μόχλευσης, αναφέρεται ως θετικό ποσό.

                              {EU-6a}

                                 (Προσαρμογή για εξαιρούμενα ενδοομιλικά ανοίγματα, που εξαιρούνται από το μέτρο του συνολικού ανοίγματος του δείκτη μόχλευσης σύμφωνα με το άρθρο 429 παράγραφος 7 του κανονισμού (ΕΕ) αριθ. 575/2013)

                              Άρθρο 429 παράγραφος 7 και άρθρο 113 παράγραφος 6 του κανονισμού (ΕΕ) αριθ. 575/2013
                              Τα ιδρύματα γνωστοποιούν το τμήμα των ανοιγμάτων εντός ισολογισμού που εξαιρείται από το μέτρο του συνολικού ανοίγματος του δείκτη μόχλευσης, σύμφωνα με το άρθρο 429 παράγραφος 7 του κανονισμού (ΕΕ) αριθ. 575/2013, υπό την προϋπόθεση ότι πληρούνται όλοι οι όροι που αναφέρονται στο άρθρο 113 παράγραφος 6 στοιχεία α) έως ε) του κανονισμού (ΕΕ) αριθ. 575/2013 και εφόσον οι αρμόδιες αρχές έχουν παράσχει την έγκρισή τους.
                              Επειδή η προσαρμογή αυτή μειώνει το μέτρο του συνολικού ανοίγματος του δείκτη μόχλευσης, τα ιδρύματα θέτουν την τιμή που γνωστοποιείται σε αυτή τη γραμμή εντός παρενθέσεων (που σημαίνει αρνητικό ποσό).

                              {EU-6b}

                                 (Προσαρμογή για ανοίγματα που εξαιρούνται από το μέτρο του συνολικού ανοίγματος του δείκτη μόχλευσης σύμφωνα με το άρθρο 429 παράγραφος 14 του κανονισμού (ΕΕ) αριθ. 575/2013)

                              Άρθρο 429 παράγραφος 14 του κανονισμού (ΕΕ) αριθ. 575/2013
                              Τα ιδρύματα γνωστοποιούν το τμήμα των ανοιγμάτων εντός ισολογισμού που εξαιρείται από το μέτρο του συνολικού ανοίγματος του δείκτη μόχλευσης, σύμφωνα με το άρθρο 429 παράγραφος 14 του κανονισμού (ΕΕ) αριθ. 575/2013, υπό την προϋπόθεση ότι πληρούνται οι όροι που αναφέρονται εκεί και εφόσον οι αρμόδιες αρχές έχουν παράσχει την έγκρισή τους.
                              Επειδή η προσαρμογή αυτή μειώνει το μέτρο του συνολικού ανοίγματος του δείκτη μόχλευσης, τα ιδρύματα θέτουν τις τιμές που γνωστοποιούνται σε αυτή τη γραμμή εντός παρενθέσεων (που σημαίνει αρνητικό ποσό).

                              {7}

                                 Άλλες προσαρμογές

                              Τα ιδρύματα περιλαμβάνουν κάθε εναπομένουσα διαφορά της αξίας μεταξύ του ανοίγματος του δείκτη μόχλευσης, όπως γνωστοποιείται στο σημείο {LRSum,8}, και των συνολικών λογιστικών στοιχείων ενεργητικού, όπως γνωστοποιούνται στο σημείο {LRSum,1}, η οποία δεν περιλαμβάνεται στα σημεία {LRSum,2}, {LRSum,3}, {LRSum,4}, {LRSum,5}, {LRSum,6}, {LRSum,EU-6a} ή {LRSum,EU-6b}. Μπορεί να περιλαμβάνουν, για παράδειγμα, τα ποσά στοιχείων ενεργητικού που αφαιρούνται από το κεφάλαιο της κατηγορίας 1 και τα οποία, επομένως, αφαιρούνται από το μέτρο του συνολικού ανοίγματος του δείκτη μόχλευσης κατά το σημείο {LRCom,2}.
                              Εάν οι προσαρμογές αυτές οδηγούν σε αύξηση του ανοίγματος, τα ιδρύματα αναφέρουν θετικό ποσό. Εάν οι προσαρμογές αυτές οδηγούν σε μείωση του ανοίγματος, τα ιδρύματα θέτουν το ποσό αυτό εντός παρενθέσεων (που σημαίνει αρνητικό ποσό).

                              {8}

                                 Μέτρο του συνολικού ανοίγματος του δείκτη μόχλευσης

                              Τα ιδρύματα γνωστοποιούν το ποσό που αναφέρθηκε στο σημείο {LRCom,21}.

            3.   Υπόδειγμα LRCom: Κοινή γνωστοποίηση του δείκτη μόχλευσης

                  10.

                  Τα ιδρύματα εφαρμόζουν τις οδηγίες που παρέχονται στο παρόν τμήμα για να συμπληρώσουν το υπόδειγμα LRCom του παραρτήματος I.

                                 Γραμμή

                                 Νομικά κείμενα αναφοράς και οδηγίες

                              {1}

                                 Εντός ισολογισμού στοιχεία (εκτός από παράγωγα, ΣΧΤ και καταπιστευματικά στοιχεία ενεργητικού, αλλά συμπεριλαμβανομένων των εξασφαλίσεων)

                              Άρθρο 429 του κανονισμού (ΕΕ) αριθ. 575/2013
                              Τα ιδρύματα γνωστοποιούν όλα τα στοιχεία ενεργητικού, εκτός από τις συμβάσεις που απαριθμούνται στο παράρτημα II του κανονισμού (ΕΕ) αριθ. 575/2013, τα πιστωτικά παράγωγα, τις ΣΧΤ και τα καταπιστευματικά στοιχεία ενεργητικού, σύμφωνα με το άρθρο 429 παράγραφος 13 του κανονισμού (ΕΕ) αριθ. 575/2013. Τα ιδρύματα βασίζουν την αποτίμηση αυτών των στοιχείων ενεργητικού στις αρχές που καθορίζονται στο άρθρο 429 παράγραφος 5 του κανονισμού (ΕΕ) αριθ. 575/2013.
                              Τα ιδρύματα αναφέρουν στο κελί αυτό τα εισπραχθέντα μετρητά ή οποιονδήποτε τίτλο που παρέχεται σε αντισυμβαλλόμενο μέσω ΣΧΤ και που διατηρείται στον ισολογισμό (δηλαδή δεν πληρούνται τα λογιστικά κριτήρια, βάσει του εφαρμοστέου λογιστικού πλαισίου, για τη μη αναγνώριση).

                              {2}

                                 (Ποσά στοιχείων ενεργητικού που αφαιρούνται κατά τον προσδιορισμό του κεφαλαίου της κατηγορίας 1)

                              Άρθρο 429 παράγραφος 4 στοιχείο α) και άρθρο 499 παράγραφος 2 του κανονισμού (ΕΕ) αριθ. 575/2013
                              Τα ιδρύματα γνωστοποιούν το ποσό των κανονιστικών προσαρμογών αξίας που πραγματοποιούνται σε ποσά της κατηγορίας 1, σύμφωνα με την επιλογή που γίνεται κατ' εφαρμογή του άρθρου 499 παράγραφος 2 του κανονισμού (ΕΕ) αριθ. 575/2013, όπως γνωστοποιείται στο σημείο {LRCom,EU-23}.
                              Ειδικότερα, τα ιδρύματα γνωστοποιούν την τιμή του αθροίσματος όλων των προσαρμογών οι οποίες αφορούν την αξία ενός στοιχείου ενεργητικού και οι οποίες απαιτούνται βάσει των εξής:

                                          —

                                          Άρθρα 32 έως 35 του κανονισμού (ΕΕ) αριθ. 575/2013, ή

                                          —

                                          Άρθρα 36 έως 47 του κανονισμού (ΕΕ) αριθ. 575/2013, ή

                                          —

                                          Άρθρα 56 έως 60 του κανονισμού (ΕΕ) αριθ. 575/2013,

                                    ανάλογα με την περίπτωση.
                              Όταν η επιλογή για γνωστοποίηση του κεφαλαίου της κατηγορίας 1 γίνεται σύμφωνα με το άρθρο 499 παράγραφος 1 στοιχείο α) του κανονισμού (ΕΕ) αριθ. 575/2013, τα ιδρύματα λαμβάνουν υπόψη τις εξαιρέσεις, τις εναλλακτικές λύσεις και τις αναστολές των εν λόγω αφαιρέσεων, που προβλέπονται στα άρθρα 48, 49 και 79 του κανονισμού (ΕΕ) αριθ. 575/2013, χωρίς να λαμβάνουν υπόψη την παρέκκλιση που προβλέπεται στο δέκατο μέρος τίτλος I κεφάλαια 1 και 2 του κανονισμού (ΕΕ) αριθ. 575/2013. Αντιθέτως, όταν η επιλογή για γνωστοποίηση του κεφαλαίου της κατηγορίας 1 γίνεται σύμφωνα με το άρθρο 499 παράγραφος 1 στοιχείο β) του κανονισμού (ΕΕ) αριθ. 575/2013, τα ιδρύματα λαμβάνουν υπόψη τις εξαιρέσεις, τις εναλλακτικές λύσεις και τις αναστολές των εν λόγω αφαιρέσεων, που προβλέπονται στα άρθρα 48, 49 και 79 του κανονισμού (ΕΕ) αριθ. 575/2013, λαμβάνοντας επίσης υπόψη τις παρεκκλίσεις που προβλέπονται στο δέκατο μέρος τίτλος I κεφάλαια 1 και 2 του κανονισμού (ΕΕ) αριθ. 575/2013.
                              Για να αποφευχθεί η διπλή καταμέτρηση, τα ιδρύματα δεν αναφέρουν προσαρμογές που έχουν ήδη εφαρμοστεί, σύμφωνα με το άρθρο 111 του κανονισμού (ΕΕ) αριθ. 575/2013, κατά τον υπολογισμό της αξίας ανοίγματος στις γραμμές 1, 4 και 12, ούτε αναφέρουν κάποια προσαρμογή που δεν μειώνει την αξία του συγκεκριμένου στοιχείου ενεργητικού.
                              Επειδή μειώνει το μέτρο του συνολικού ανοίγματος του δείκτη μόχλευσης, τα ιδρύματα θέτουν την τιμή του κελιού αυτού εντός παρενθέσεων (που σημαίνει ότι συμβάλλει αρνητικά στο άθροισμα που πρέπει να γνωστοποιείται στο σημείο {LRCom,3}).

                              {3}

                                 Συνολικά ανοίγματα εντός ισολογισμού (εκτός από παράγωγα, ΣΧΤ και καταπιστευματικά στοιχεία ενεργητικού) (άθροισμα των γραμμών 1 και 2)

                              Το άθροισμα των σημείων{LRCom,1} και {LRCom,2}. Τα ιδρύματα λαμβάνουν υπόψη ότι το σημείο {LRCom,2} συμβάλλει αρνητικά στο άθροισμα αυτό.

                              {4}

                                 Κόστος αντικατάστασης που συνδέεται με όλες τις συναλλαγές παραγώγων (δηλαδή μετά την αφαίρεση του επιλέξιμου περιθωρίου διαφοράς αποτίμησης τοις μετρητοίς)

                              Άρθρα 274, 295, 296, 297, 298, 429α και άρθρο 429α παράγραφος 3 του κανονισμού (ΕΕ) αριθ. 575/2013
                              Τα ιδρύματα γνωστοποιούν το τρέχον κόστος αντικατάστασης, όπως ορίζεται στο άρθρο 274 παράγραφος 1, των συμβάσεων που απαριθμούνται στο παράρτημα II του κανονισμού (ΕΕ) αριθ. 575/2013, καθώς και των πιστωτικών παραγώγων, συμπεριλαμβανομένων εκείνων εκτός ισολογισμού. Το εν λόγω κόστος αντικατάστασης είναι μετά την αφαίρεση του επιλέξιμου περιθωρίου διαφοράς αποτίμησης τοις μετρητοίς, σύμφωνα με το άρθρο 429α παράγραφος 3 του κανονισμού (ΕΕ) αριθ. 575/2013, ενώ δεν περιλαμβάνεται το όποιο περιθώριο διαφοράς αποτίμησης που έχει ληφθεί τοις μετρητοίς στο απαλλασσόμενο σκέλος κεντρικού αντισυμβαλλομένου (CCP), σύμφωνα με το άρθρο 429 παράγραφος 11 του κανονισμού (ΕΕ) αριθ. 575/2013.
                              Όπως προσδιορίζεται στο άρθρο 429α παράγραφος 1 του κανονισμού (ΕΕ) αριθ. 575/2013, τα ιδρύματα δύνανται να λαμβάνουν υπόψη τις επιπτώσεις των συμβάσεων ανανέωσης οφειλής και άλλων συμφωνιών συμψηφισμού, σύμφωνα με το άρθρο 295 του κανονισμού (ΕΕ) αριθ. 575/2013. Δεν εφαρμόζεται συμψηφισμός μεταξύ προϊόντων. Ωστόσο, τα ιδρύματα δύνανται να συμψηφίζουν, στην κατηγορία των προϊόντων που αναφέρονται στο άρθρο 272 σημείο 25) στοιχείο γ) του κανονισμού (ΕΕ) αριθ. 575/2013, και τα πιστωτικά παράγωγα, όταν υπόκεινται σε συμφωνία συμβατικού συμψηφισμού μεταξύ προϊόντων που αναφέρεται στο άρθρο 295 στοιχείο γ) του κανονισμού (ΕΕ) αριθ. 575/2013.
                              Τα ιδρύματα περιλαμβάνουν όλα τα πιστωτικά παράγωγα, και όχι μόνον αυτά του χαρτοφυλακίου συναλλαγών.
                              Τα ιδρύματα δεν περιλαμβάνουν στο κελί αυτό συμβάσεις που μετρώνται με την εφαρμογή της μεθόδου αρχικού ανοίγματος, σύμφωνα με το άρθρο 429α παράγραφος 8 και το άρθρο 275 του κανονισμού (ΕΕ) αριθ. 575/2013.

                              {5}

                                 Ποσό προσαύξησης για PFE που συνδέεται με όλες τις συναλλαγές παραγώγων (μέθοδος βάσει τρεχουσών τιμών αγοράς)

                              Άρθρα 274, 295, 296, 297, 298, άρθρο 299 παράγραφος 2 και άρθρο 429α του κανονισμού (ΕΕ) αριθ. 575/2013
                              Τα ιδρύματα γνωστοποιούν την προσαύξηση για το δυνητικό μελλοντικό άνοιγμα (Potential Future Exposure — PFE) των συμβάσεων που απαριθμούνται στο παράρτημα II του κανονισμού (ΕΕ) αριθ. 575/2013 και των πιστωτικών παραγώγων, συμπεριλαμβανομένων εκείνων εκτός ισολογισμού, που υπολογίζεται σύμφωνα με τη μέθοδο βάσει τρεχουσών τιμών αγοράς (άρθρο 274 του κανονισμού (ΕΕ) αριθ. 575/2013, για τις συμβάσεις που απαριθμούνται στο παράρτημα II του κανονισμού (ΕΕ) αριθ. 575/2013, και άρθρο 299 παράγραφος 2 του κανονισμού (ΕΕ) αριθ. 575/2013, για τα πιστωτικά παράγωγα) και την εφαρμογή των κανόνων συμψηφισμού, σύμφωνα με το άρθρο 429α παράγραφος 1 του κανονισμού (ΕΕ) αριθ. 575/2013. Κατά τον προσδιορισμό της αξίας ανοίγματος των συμβάσεων αυτών, τα ιδρύματα δύνανται να λαμβάνουν υπόψη τις επιπτώσεις των συμβάσεων ανανέωσης οφειλής και άλλων συμφωνιών συμψηφισμού, σύμφωνα με το άρθρο 295 του κανονισμού (ΕΕ) αριθ. 575/2013. Δεν εφαρμόζεται συμψηφισμός μεταξύ προϊόντων. Ωστόσο, τα ιδρύματα δύνανται να συμψηφίζουν, στην κατηγορία των προϊόντων που αναφέρονται στο άρθρο 272 σημείο 25) στοιχείο γ) του κανονισμού (ΕΕ) αριθ. 575/2013, και τα πιστωτικά παράγωγα, όταν υπόκεινται σε συμφωνία συμβατικού συμψηφισμού μεταξύ προϊόντων που αναφέρεται στο άρθρο 295 στοιχείο γ) του κανονισμού (ΕΕ) αριθ. 575/2013.
                              Σύμφωνα με το άρθρο 429α παράγραφος 1 δεύτερο εδάφιο του κανονισμού (ΕΕ) αριθ. 575/2013, κατά τον προσδιορισμό του δυνητικού μελλοντικού πιστωτικού ανοίγματος των πιστωτικών παραγώγων, τα ιδρύματα εφαρμόζουν τις αρχές του άρθρου 299 παράγραφος 2 στοιχείο α) του κανονισμού (ΕΕ) αριθ. 575/2013 σε όλα τα πιστωτικά τους παράγωγα, και όχι μόνον σε εκείνα που εντάσσονται στο χαρτοφυλάκιο συναλλαγών.
                              Τα ιδρύματα δεν περιλαμβάνουν στο κελί αυτό συμβάσεις που μετρώνται με την εφαρμογή της μεθόδου αρχικού ανοίγματος, σύμφωνα με το άρθρο 429α παράγραφος 8 και το άρθρο 275 του κανονισμού (ΕΕ) αριθ. 575/2013.

                              {EU-5a}

                                 Άνοιγμα προσδιοριζόμενο βάσει της μεθόδου αρχικού ανοίγματος

                              Άρθρο 429α παράγραφος 8 και άρθρο 275 του κανονισμού (ΕΕ) αριθ. 575/2013
                              Τα ιδρύματα γνωστοποιούν το μέτρο του ανοίγματος των συμβάσεων που απαριθμούνται στα σημεία 1 και 2 του παραρτήματος II του κανονισμού (ΕΕ) αριθ. 575/2013, που υπολογίζεται σύμφωνα με τη μέθοδο αρχικού ανοίγματος, η οποία προβλέπεται στο άρθρο 274 του κανονισμού (ΕΕ) αριθ. 575/2013.
                              Τα ιδρύματα που εφαρμόζουν τη μέθοδο αρχικού ανοίγματος δεν μειώνουν το μέτρο του ανοίγματος κατά το ποσό του περιθωρίου διαφοράς αποτίμησης που έχει ληφθεί τοις μετρητοίς, σύμφωνα με το άρθρο 429α παράγραφος 8 του κανονισμού (ΕΕ) αριθ. 575/2013.
                              Τα ιδρύματα που δεν χρησιμοποιούν τη μέθοδο αρχικού ανοίγματος δεν συμπληρώνουν το κελί αυτό.
                              Τα ιδρύματα δεν περιλαμβάνουν στο κελί αυτό συμβάσεις που μετρώνται με την εφαρμογή της μεθόδου βάσει τρεχουσών τιμών αγοράς, σύμφωνα με το άρθρο 429α παράγραφος 1 και το άρθρο 274 του κανονισμού (ΕΕ) αριθ. 575/2013.

                              {6}

                                 Εξασφάλιση καθαρής απόδοσης για παρεχόμενες εξασφαλίσεις παραγώγων, όταν αφαιρούνται από τα στοιχεία ενεργητικού του ισολογισμού σύμφωνα με το εφαρμοστέο λογιστικό πλαίσιο

                              Άρθρο 429α παράγραφος 2 του κανονισμού (ΕΕ) αριθ. 575/2013
                              Τα ιδρύματα γνωστοποιούν το ποσό των παρεχόμενων εξασφαλίσεων παραγώγων, όταν η παροχή των εν λόγω εξασφαλίσεων μειώνει το ποσό των στοιχείων ενεργητικού βάσει του εφαρμοστέου λογιστικού πλαισίου, όπως προβλέπεται στο άρθρο 429α παράγραφος 2 του κανονισμού (ΕΕ) αριθ. 575/2013.
                              Τα ιδρύματα δεν περιλαμβάνουν στο κελί αυτό το αρχικό περιθώριο για συναλλαγές επί παραγώγων εκκαθαριζόμενες για πελάτη σε αναγνωρισμένο κεντρικό αντισυμβαλλόμενο (QCCP) ή το επιλέξιμο περιθώριο διαφοράς αποτίμησης τοις μετρητοίς, όπως ορίζεται στο άρθρο 429α παράγραφος 3 του κανονισμού (ΕΕ) αριθ. 575/2013.

                              {7}

                                 (Αφαίρεση των απαιτήσεων ως στοιχείων ενεργητικού για περιθώριο διαφοράς αποτίμησης τοις μετρητοίς που παρέχεται σε συναλλαγές επί παραγώγων)

                              Άρθρο 429α παράγραφος 3 του κανονισμού (ΕΕ) αριθ. 575/2013
                              Τα ιδρύματα γνωστοποιούν τις απαιτήσεις για περιθώριο διαφοράς αποτίμησης που καταβάλλεται τοις μετρητοίς στον αντισυμβαλλόμενο σε συναλλαγές επί παραγώγων, εάν το ίδρυμα υποχρεούται, βάσει του εφαρμοστέου λογιστικού πλαισίου, να αναγνωρίζει τις εν λόγω απαιτήσεις ως στοιχείο ενεργητικού, εφόσον πληρούνται οι προϋποθέσεις του άρθρου 429α παράγραφος 3 στοιχεία α) έως ε) του κανονισμού (ΕΕ) αριθ. 575/2013.
                              Το ποσό που γνωστοποιείται περιλαμβάνεται επίσης στο σημείο {LRCom,1}.
                              Επειδή μειώνει το μέτρο του συνολικού ανοίγματος του δείκτη μόχλευσης, τα ιδρύματα θέτουν την τιμή του κελιού αυτού εντός παρενθέσεων (που σημαίνει ότι συμβάλλει αρνητικά στο άθροισμα που πρέπει να γνωστοποιείται στο σημείο {LRCom,11}).

                              {8}

                                 (Απαλλασσόμενο σκέλος CCP των ανοιγμάτων διαπραγμάτευσης που εκκαθαρίζονται για πελάτη)

                              Άρθρο 429 παράγραφος 11 του κανονισμού (ΕΕ) αριθ. 575/2013
                              Τα ιδρύματα γνωστοποιούν τα απαλλασσόμενα ανοίγματα διαπραγμάτευσης έναντι αναγνωρισμένου κεντρικού αντισυμβαλλομένου (QCCP) από συναλλαγές επί παραγώγων εκκαθαριζόμενες για πελάτη, υπό τον όρο ότι τα στοιχεία αυτά πληρούν τις προϋποθέσεις που προβλέπονται στο άρθρο 306 παράγραφος 1 στοιχείο γ) του κανονισμού (ΕΕ) αριθ. 575/2013.
                              Το μέρος του ανωτέρω ποσού που συνδέεται με το κόστος αντικατάστασης γνωστοποιείται ακαθάριστο από το περιθώριο διαφοράς αποτίμησης της μετρητοίς.
                              Το ποσό που γνωστοποιείται περιλαμβάνεται επίσης, αντιστοίχως, στα σημεία: {LRCom,1}, {LRCom,4}, {LRCom,5} και {LRCom,EU-5a}.
                              Επειδή μειώνει το μέτρο του συνολικού ανοίγματος του δείκτη μόχλευσης, τα ιδρύματα θέτουν την τιμή του κελιού αυτού εντός παρενθέσεων (που σημαίνει ότι συμβάλλει αρνητικά στο άθροισμα που πρέπει να γνωστοποιείται στο σημείο {LRCom,11}).

                              {9}

                                 Προσαρμοσμένο πραγματικό ονομαστικό ποσό πωληθέντων πιστωτικών παραγώγων

                              Άρθρο 429α παράγραφοι 5 έως 7 του κανονισμού (ΕΕ) αριθ. 575/2013
                              Τα ιδρύματα γνωστοποιούν το ανώτατο όριο της ονομαστικής αξίας των πωληθέντων πιστωτικών παραγώγων (δηλαδή όταν το ίδρυμα παρέχει πιστωτική προστασία σε έναν αντισυμβαλλόμενο), όπως προβλέπεται στο άρθρο 429α παράγραφοι 5 έως 7 του κανονισμού (ΕΕ) αριθ. 575/2013.

                              {10}

                                 (Προσαρμοσμένες πραγματικές ονομαστικές αντισταθμίσεις και μειώσεις των προσαυξήσεων για πωληθέντα πιστωτικά παράγωγα)

                              Άρθρο 429α παράγραφοι 5 έως 7 του κανονισμού (ΕΕ) αριθ. 575/2013
                              Τα ιδρύματα γνωστοποιούν το ανώτατο όριο της ονομαστικής αξίας των αγορασθέντων πιστωτικών παραγώγων (δηλαδή όταν το ίδρυμα αγοράζει πιστωτική προστασία από έναν αντισυμβαλλόμενο), με τα ίδια ονόματα αναφοράς όπως τα πωληθέντα πιστωτικά παράγωγα από το ίδρυμα, εφόσον η εναπομένουσα ληκτότητα της αγορασθείσας προστασίας είναι ίση ή μεγαλύτερη από την εναπομένουσα ληκτότητα της πωληθείσας προστασίας. Επομένως, η αξία δεν υπερβαίνει την αξία που καταγράφεται στο σημείο {LRCom,9} για κάθε όνομα αναφοράς.
                              Επειδή μειώνει το μέτρο του συνολικού ανοίγματος του δείκτη μόχλευσης, τα ιδρύματα θέτουν την τιμή του κελιού αυτού εντός παρενθέσεων (που σημαίνει ότι συμβάλλει αρνητικά στο άθροισμα που πρέπει να γνωστοποιείται στο σημείο {LRCom,11}).

                              {11}

                                 Συνολικά ανοίγματα σε παράγωγα (άθροισμα των γραμμών 4 έως 10)

                              Άθροισμα των σημείων {LRCom,4}, {LRCom,5}, {LRCom,EU-5a}, {LRCom,6}, {LRCom,7}, {LRCom,8}, {LRCom,9} και {LRCom,10}. Τα ιδρύματα λαμβάνουν υπόψη ότι τα σημεία {LRCom,7}, {LRCom,8} και {LRCom,10} συμβάλλουν αρνητικά στο άθροισμα αυτό.

                              {12}

                                 Ακαθάριστα στοιχεία ενεργητικού ΣΧΤ (χωρίς αναγνώριση του συμψηφισμού), μετά την προσαρμογή για συναλλαγές με λογιστική καταχώριση ως πωλήσεις

                              Άρθρο 4 παράγραφος 1 σημείο 77), άρθρο 206 και άρθρο 429β παράγραφος 5 του κανονισμού (ΕΕ) αριθ. 575/2013
                              Τα ιδρύματα γνωστοποιούν τη λογιστική αξία ισολογισμού, βάσει του εφαρμοστέου λογιστικού πλαισίου, των ΣΧΤ που είτε καλύπτονται είτε δεν καλύπτονται από σύμβαση-πλαίσιο συμψηφισμού, επιλέξιμη βάσει του άρθρου 206 του κανονισμού (ΕΕ) αριθ. 575/2013, όπου οι συμβάσεις αναγνωρίζονται ως στοιχεία ενεργητικού στον ισολογισμό, χωρίς να λαμβάνονται υπόψη τα αποτελέσματα του προληπτικού ή λογιστικού συμψηφισμού ή του μετριασμού του κινδύνου (δηλαδή η λογιστική αξία ισολογισμού, προσαρμοσμένη στα αποτελέσματα του λογιστικού συμψηφισμού ή του μετριασμού του κινδύνου).
                              Επιπλέον, όταν επιτυγχάνεται λογιστική καταχώριση πώλησης για μια ΣΧΤ, βάσει του εφαρμοστέου λογιστικού πλαισίου, τα ιδρύματα αντιστρέφουν όλες τις πωλήσεις που σχετίζονται με λογιστικές εγγραφές, σύμφωνα με το άρθρο 429β παράγραφος 5 του κανονισμού (ΕΕ) αριθ. 575/2013.
                              Τα ιδρύματα δεν αναφέρουν στο κελί αυτό τα εισπραχθέντα μετρητά ή οποιονδήποτε τίτλο που παρέχεται σε αντισυμβαλλόμενο μέσω των ανωτέρω συναλλαγών και διατηρείται στον ισολογισμό (δηλαδή δεν πληρούνται τα λογιστικά κριτήρια για τη μη αναγνώριση).

                              {13}

                                 (Συμψηφισμένα ποσά απαιτήσεων και υποχρεώσεων τοις μετρητοίς από ακαθάριστα στοιχεία ενεργητικού ΣΧΤ)

                              Άρθρο 4 παράγραφος 1 σημείο 77), άρθρο 206, άρθρο 429 παράγραφος 5 στοιχείο δ), άρθρο 429 παράγραφος 8 και άρθρο 429β παράγραφος 5 του κανονισμού (ΕΕ) αριθ. 575/2013
                              Τα ιδρύματα γνωστοποιούν το ποσό των απαιτήσεων τοις μετρητοίς από ακαθάριστα στοιχεία ενεργητικού ΣΧΤ που έχουν συμψηφιστεί, σύμφωνα με το άρθρο 429 παράγραφος 8 του κανονισμού (ΕΕ) αριθ. 575/2013.
                              Επειδή μειώνει το μέτρο του συνολικού ανοίγματος του δείκτη μόχλευσης, τα ιδρύματα θέτουν την τιμή του κελιού αυτού εντός παρενθέσεων (που σημαίνει ότι συμβάλλει αρνητικά στο άθροισμα που πρέπει να γνωστοποιείται στο σημείο {LRCom,16}).

                              {14}

                                 Άνοιγμα σε πιστωτικό κίνδυνο αντισυμβαλλομένου για στοιχεία ενεργητικού ΣΧΤ

                              Άρθρο 429β παράγραφος 1 του κανονισμού (ΕΕ) αριθ. 575/2013
                              Τα ιδρύματα γνωστοποιούν την προσαύξηση για τον πιστωτικό κίνδυνο αντισυμβαλλομένου των ΣΧΤ, συμπεριλαμβανομένων εκείνων που είναι εκτός ισολογισμού, που προσδιορίζεται σύμφωνα με το άρθρο 429β παράγραφος 2 ή 3 του κανονισμού (ΕΕ) αριθ. 575/2013, ανάλογα με την περίπτωση.
                              Τα ιδρύματα περιλαμβάνουν στο κελί αυτό πράξεις σύμφωνα με το άρθρο 429β παράγραφος 6 στοιχείο γ) του κανονισμού (ΕΕ) αριθ. 575/2013.
                              Τα ιδρύματα δεν περιλαμβάνουν στο κελί αυτό ΣΧΤ αντιπροσώπου, εάν το ίδρυμα παρέχει αποζημίωση ή εγγύηση σε έναν πελάτη ή αντισυμβαλλόμενο, η οποία περιορίζεται στο ύψος οποιασδήποτε διαφοράς μεταξύ της αξίας του τίτλου ή των χρηματικών διαθεσίμων που έχει δανειοδοτήσει ο πελάτης και της αξίας των εξασφαλίσεων που έχει παράσχει ο δανειολήπτης, σύμφωνα με το άρθρο 429β παράγραφος 6 στοιχείο α) του κανονισμού (ΕΕ) αριθ. 575/2013. Αντ' αυτού, τα ιδρύματα περιλαμβάνουν τα στοιχεία αυτά στο σημείο {LRCom,15}.

                              {EU-14a}

                                 Παρέκκλιση για ΣΧΤ: Άνοιγμα σε πιστωτικό κίνδυνο αντισυμβαλλομένου σύμφωνα με το άρθρο 429β παράγραφος 4 και το άρθρο 222 του κανονισμού (ΕΕ) αριθ. 575/2013

                              Άρθρο 429β παράγραφος 4 και άρθρο 222 του κανονισμού (ΕΕ) αριθ. 575/2013
                              Τα ιδρύματα γνωστοποιούν την προσαύξηση για ΣΧΤ, συμπεριλαμβανομένων εκείνων που είναι εκτός ισολογισμού, που υπολογίζεται σύμφωνα με το άρθρο 222 του κανονισμού (ΕΕ) αριθ. 575/2013, εφόσον τηρείται κατώτατο όριο 20 % για τον εφαρμοστέο συντελεστή στάθμισης κινδύνου.
                              Τα ιδρύματα περιλαμβάνουν στο κελί αυτό πράξεις σύμφωνα με το άρθρο 429β παράγραφος 6 στοιχείο γ) του κανονισμού (ΕΕ) αριθ. 575/2013.
                              Τα ιδρύματα δεν περιλαμβάνουν στο κελί αυτό συναλλαγές για τις οποίες το μέρος της προσαύξησης στην αξία του ανοίγματος του δείκτη μόχλευσης προσδιορίζεται σύμφωνα με τη μέθοδο που καθορίζεται στο άρθρο 429β παράγραφος 1 του κανονισμού (ΕΕ) αριθ. 575/2013.

                              {15}

                                 Ανοίγματα συναλλαγών αντιπροσώπου

                              Άρθρο 429β παράγραφοι 2, 3 και παράγραφος 6 στοιχείο α) του κανονισμού (ΕΕ) αριθ. 575/2013
                              Τα ιδρύματα γνωστοποιούν την αξία ανοίγματος ΣΧΤ αντιπροσώπου, εάν το ίδρυμα παρέχει αποζημίωση ή εγγύηση σε έναν πελάτη ή αντισυμβαλλόμενο, η οποία περιορίζεται στο ύψος οποιασδήποτε διαφοράς μεταξύ της αξίας του τίτλου ή των χρηματικών διαθεσίμων που έχει δανειοδοτήσει ο πελάτης και της αξίας των εξασφαλίσεων που έχει παράσχει ο δανειολήπτης, σύμφωνα με το άρθρο 429β παράγραφος 6 στοιχείο α) του κανονισμού (ΕΕ) αριθ. 575/2013, και συνίσταται μόνον στην προσαύξηση που προσδιορίζεται σύμφωνα με το άρθρο 429β παράγραφος 2 ή 3 του κανονισμού (ΕΕ) αριθ. 575/2013, ανάλογα με την περίπτωση.
                              Τα ιδρύματα δεν περιλαμβάνουν στο κελί αυτό πράξεις σύμφωνα με το άρθρο 429β παράγραφος 6 στοιχείο γ) του κανονισμού (ΕΕ) αριθ. 575/2013.

                              {EU-15a}

                                 (Απαλλασσόμενο σκέλος CCP των ανοιγμάτων διαπραγμάτευσης ΣΧΤ που εκκαθαρίζονται για πελάτη)

                              Άρθρο 429 παράγραφος 11 και άρθρο 306 παράγραφος 1 στοιχείο γ) του κανονισμού (ΕΕ) αριθ. 575/2013
                              Τα ιδρύματα γνωστοποιούν το απαλλασσόμενο σκέλος CCP των ανοιγμάτων διαπραγμάτευσης ΣΧΤ που εκκαθαρίζονται για πελάτη, υπό τον όρο ότι τα στοιχεία αυτά πληρούν τις προϋποθέσεις που προβλέπονται στο άρθρο 306 παράγραφος 1 στοιχείο γ) του κανονισμού (ΕΕ) αριθ. 575/2013.
                              Όταν το απαλλασσόμενο σκέλος του κεντρικού αντισυμβαλλομένου είναι τίτλος, δεν περιλαμβάνεται στο κελί αυτό, εκτός εάν πρόκειται για επενεχυριασθέντα τίτλο, που βάσει του εφαρμοστέου λογιστικού πλαισίου (δηλαδή σύμφωνα με το άρθρο 111 παράγραφος 1 πρώτη περίοδος του κανονισμού (ΕΕ) αριθ. 575/2013) περιλαμβάνεται στην πλήρη αξία.
                              Επειδή μειώνει το μέτρο του συνολικού ανοίγματος του δείκτη μόχλευσης, τα ιδρύματα θέτουν την τιμή του κελιού αυτού εντός παρενθέσεων (που σημαίνει ότι συμβάλλει αρνητικά στο άθροισμα που πρέπει να γνωστοποιείται στο σημείο {LRCom,16}).

                              {16}

                                 Συνολικά ανοίγματα σε ΣΧΤ (άθροισμα των γραμμών 12 έως 15a)

                              Τα ιδρύματα γνωστοποιούν το άθροισμα των σημείων {LRCom,12}, {LRCom,EU-12a}, {LRCom,13}, {LRCom,14}, {LRCom,15} και {LRCom,EU-15a}.
                              Τα ιδρύματα λαμβάνουν υπόψη ότι τα σημεία {LRCom,13} και {LRCom,EU-15a} συμβάλλουν αρνητικά στο άθροισμα αυτό.

                              {17}

                                 Ανοίγματα εκτός ισολογισμού στην ακαθάριστη ονομαστική αξία

                              Άρθρο 429 παράγραφος 10 του κανονισμού (ΕΕ) αριθ. 575/2013
                              Τα ιδρύματα γνωστοποιούν την ονομαστική αξία όλων των στοιχείων εκτός ισολογισμού, όπως ορίζεται στο άρθρο 429 παράγραφος 10 του κανονισμού (ΕΕ) αριθ. 575/2013, πριν από οποιαδήποτε προσαρμογή με συντελεστές μετατροπής.

                              {18}

                                 (Προσαρμογές για μετατροπή σε ισοδύναμα ποσά πιστώσεων)

                              Άρθρο 429 παράγραφος 10 του κανονισμού (ΕΕ) αριθ. 575/2013
                              Τα ιδρύματα περιλαμβάνουν τη διαφορά της αξίας μεταξύ της ονομαστικής αξίας των στοιχείων εκτός ισολογισμού, όπως γνωστοποιείται στο σημείο {LRCom,17}, και της αξίας του ανοίγματος του δείκτη μόχλευσης των στοιχείων εκτός ισολογισμού, όπως περιλαμβάνεται στο σημείο {LRCom,19}.
                              Επειδή μειώνει το μέτρο του συνολικού ανοίγματος του δείκτη μόχλευσης, η τιμή που γνωστοποιείται στο κελί αυτό συμβάλλει αρνητικά στο άθροισμα που πρέπει να γνωστοποιείται στο σημείο {LRCom,19}.

                              {19}

                                 Άλλα ανοίγματα εκτός ισολογισμού (άθροισμα των γραμμών 17 και 18)

                              Άρθρο 429 παράγραφος 10, άρθρο 111 παράγραφος 1 και άρθρο 166 παράγραφος 9 του κανονισμού (ΕΕ) αριθ. 575/2013
                              Τα ιδρύματα γνωστοποιούν τις αξίες του ανοίγματος του δείκτη μόχλευσης για στοιχεία εκτός ισολογισμού, όπως προσδιορίζονται σύμφωνα με το άρθρο 429 παράγραφος 10 του κανονισμού (ΕΕ) αριθ. 575/2013, λαμβανομένων υπόψη των σχετικών συντελεστών μετατροπής.
                              Τα ιδρύματα λαμβάνουν υπόψη ότι το σημείο {LRCom,18} συμβάλλει αρνητικά στο άθροισμα αυτό.

                              {EU-19a}

                                 (Ενδοομιλικά ανοίγματα (σε ατομική βάση) που εξαιρούνται σύμφωνα με το άρθρο 429 παράγραφος 7 του κανονισμού (ΕΕ) αριθ. 575/2013 (εντός και εκτός ισολογισμού))

                              Άρθρο 429 παράγραφος 7 και άρθρο 113 παράγραφος 6 του κανονισμού (ΕΕ) αριθ. 575/2013
                              Τα ιδρύματα γνωστοποιούν τα ανοίγματα που δεν έχουν ενοποιηθεί στο εφαρμοστέο επίπεδο ενοποίησης, τα οποία μπορούν να επωφεληθούν από τη μεταχείριση που προβλέπεται στο άρθρο 113 παράγραφος 6 του κανονισμού (ΕΕ) αριθ. 575/2013, υπό την προϋπόθεση ότι πληρούνται όλοι οι όροι που αναφέρονται στο άρθρο 113 παράγραφος 6 στοιχεία α) έως ε) του κανονισμού (ΕΕ) αριθ. 575/2013 και εφόσον οι αρμόδιες αρχές έχουν παράσχει την έγκρισή τους.
                              Το ποσό που γνωστοποιείται πρέπει να περιλαμβάνεται επίσης στα εφαρμοστέα κελιά ανωτέρω, ως εάν να μην ίσχυε εξαίρεση.
                              Επειδή μειώνει το μέτρο του συνολικού ανοίγματος του δείκτη μόχλευσης, τα ιδρύματα θέτουν την τιμή του κελιού αυτού εντός παρενθέσεων (που σημαίνει ότι συμβάλλει αρνητικά στο άθροισμα που πρέπει να γνωστοποιείται στο σημείο {LRCom,21}).

                              {EU-19b}

                                 (Ανοίγματα που εξαιρούνται σύμφωνα με το άρθρο 429 παράγραφος 14 του κανονισμού (ΕΕ) αριθ. 575/2013 (εντός και εκτός ισολογισμού))

                              Άρθρο 429 παράγραφος 14 του κανονισμού (ΕΕ) αριθ. 575/2013
                              Τα ιδρύματα γνωστοποιούν τα ανοίγματα που εξαιρούνται, σύμφωνα με το άρθρο 429 παράγραφος 14 του κανονισμού (ΕΕ) αριθ. 575/2013, υπό την προϋπόθεση ότι πληρούνται οι όροι που αναφέρονται εκεί και εφόσον οι αρμόδιες αρχές έχουν παράσχει την έγκρισή τους.
                              Το ποσό που γνωστοποιείται πρέπει να περιλαμβάνεται επίσης στα εφαρμοστέα κελιά ανωτέρω, ως εάν να μην ίσχυε εξαίρεση.
                              Επειδή μειώνει το μέτρο του συνολικού ανοίγματος του δείκτη μόχλευσης, τα ιδρύματα θέτουν την τιμή του κελιού αυτού εντός παρενθέσεων (που σημαίνει ότι συμβάλλει αρνητικά στο άθροισμα που πρέπει να γνωστοποιείται στο σημείο {LRCom,21}).

                              {20}

                                 Κεφάλαιο της κατηγορίας 1

                              Άρθρο 429 παράγραφος 3 και άρθρο 499 παράγραφοι 1 και 2 του κανονισμού (ΕΕ) αριθ. 575/2013
                              Τα ιδρύματα γνωστοποιούν το ποσό του κεφαλαίου της κατηγορίας 1 που υπολογίζεται σύμφωνα με την επιλογή που έχει κάνει το ίδρυμα κατ' εφαρμογή του άρθρου 499 παράγραφος 2 του κανονισμού (ΕΕ) αριθ. 575/2013, όπως γνωστοποιείται στο σημείο {LRCom,EU-23}.
                              Ειδικότερα, όταν το ίδρυμα έχει επιλέξει να γνωστοποιήσει το κεφάλαιο της κατηγορίας 1 σύμφωνα με το άρθρο 499 παράγραφος 1 στοιχείο α) του κανονισμού (ΕΕ) αριθ. 575/2013, το ίδρυμα γνωστοποιεί το ποσό του κεφαλαίου της κατηγορίας 1 όπως υπολογίζεται σύμφωνα με το άρθρο 25 του κανονισμού (ΕΕ) αριθ. 575/2013, χωρίς να λαμβάνει υπόψη τις παρεκκλίσεις που προβλέπονται στο δέκατο μέρος τίτλος I κεφάλαια 1 και 2 του κανονισμού (ΕΕ) αριθ. 575/2013.
                              Αντιθέτως, όταν το ίδρυμα έχει επιλέξει να γνωστοποιήσει το κεφάλαιο της κατηγορίας 1 σύμφωνα με το άρθρο 499 παράγραφος 1 στοιχείο β) του κανονισμού (ΕΕ) αριθ. 575/2013, το ίδρυμα γνωστοποιεί το ποσό του κεφαλαίου της κατηγορίας 1 όπως υπολογίζεται σύμφωνα με το άρθρο 25 του κανονισμού (ΕΕ) αριθ. 575/2013, αφού λάβει υπόψη τις παρεκκλίσεις που προβλέπονται στο δέκατο μέρος τίτλος I κεφάλαια 1 και 2 του κανονισμού (ΕΕ) αριθ. 575/2013.

                              {21}

                                 Μέτρο του συνολικού ανοίγματος του δείκτη μόχλευσης (άθροισμα των γραμμών 3, 11, 16, 19, EU-19a και EU-19b)

                              Τα ιδρύματα γνωστοποιούν το άθροισμα των σημείων {LRCom,3}, {LRCom,11}, {LRCom,16}, {LRCom,19}, {LRCom,EU-19a} και {LRCom,EU-19b}.
                              Τα ιδρύματα λαμβάνουν υπόψη ότι τα σημεία {LRCom,EU-19a} και {LRCom,EU-19b} συμβάλλουν αρνητικά στο άθροισμα αυτό.

                              {22}

                                 Δείκτης μόχλευσης

                              Τα ιδρύματα γνωστοποιούν το σημείο {LRCom,20}, διαιρούμενο διά του σημείου {LRCom,21}, εκφρασμένο ως ποσοστό.

                              {EU-23}

                                 Επιλογή των μεταβατικών ρυθμίσεων για τον καθορισμό του μέτρου κεφαλαίου

                              Άρθρο 499 παράγραφος 2 του κανονισμού (ΕΕ) αριθ. 575/2013
                              Τα ιδρύματα προσδιορίζουν την επιλογή τους όσον αφορά τις μεταβατικές ρυθμίσεις για το κεφάλαιο, για τους σκοπούς των απαιτήσεων γνωστοποίησης, γνωστοποιώντας μία από τις ακόλουθες δύο επισημάνσεις:

                                          —

                                          «Πλήρης εφαρμογή», εάν το ίδρυμα επιλέγει να γνωστοποιεί τον δείκτη μόχλευσης σύμφωνα με το άρθρο 499 παράγραφος 1 στοιχείο α) του κανονισμού (ΕΕ) αριθ. 575/2013

                                          —

                                          «Μεταβατική εφαρμογή», εάν το ίδρυμα επιλέγει να γνωστοποιεί τον δείκτη μόχλευσης σύμφωνα με το άρθρο 499 παράγραφος 1 στοιχείο β) του κανονισμού (ΕΕ) αριθ. 575/2013

                              {EU-24}

                                 Ποσό μη αναγνωριζόμενων καταπιστευματικών στοιχείων, σύμφωνα με το άρθρο 429 παράγραφος 13 του κανονισμού (ΕΕ) αριθ. 575/2013

                              Τα ιδρύματα γνωστοποιούν το ποσό των μη αναγνωριζόμενων καταπιστευματικών στοιχείων, σύμφωνα με το άρθρο 429 παράγραφος 13 του κανονισμού (ΕΕ) αριθ. 575/2013.

            4.   Υπόδειγμα LRSpl: Κατανομή των ανοιγμάτων εντός ισολογισμού (εκτός από παράγωγα, ΣΧΤ και καταπιστευματικά στοιχεία ενεργητικού)

                  11.

                  Τα ιδρύματα εφαρμόζουν τις οδηγίες που παρέχονται στο παρόν τμήμα για να συμπληρώσουν το υπόδειγμα LRSpl του παραρτήματος I.

                              Νομικά κείμενα αναφοράς και οδηγίες

                                 Γραμμή

                              {EU-1}

                                 Συνολικά ανοίγματα εντός ισολογισμού (εκτός από παράγωγα και ΣΧΤ), εκ των οποίων:

                              Τα ιδρύματα γνωστοποιούν το άθροισμα των σημείων {LRSpl,EU-2} και {LRSpl,EU-3}.

                              {EU-2}

                                 Ανοίγματα του χαρτοφυλακίου συναλλαγών

                              Τα ιδρύματα γνωστοποιούν τα ανοίγματα, όπως ορίζεται στο παράρτημα XI του εκτελεστικού κανονισμού (ΕΕ) αριθ. 680/2014 της Επιτροπής σημείο {LR4,070,010}, το οποίο είναι η συνολική αξία ανοίγματος των στοιχείων ενεργητικού που ανήκουν στο χαρτοφυλάκιο συναλλαγών, εξαιρουμένων των παραγώγων και των ΣΧΤ.

                              {EU-3}

                                 Ανοίγματα εκτός του χαρτοφυλακίου συναλλαγών, εκ των οποίων:

                              Τα ιδρύματα γνωστοποιούν το άθροισμα των σημείων {LRSpl,EU-4}, {LRSpl,EU-5}, {LRSpl,EU-6}, {LRSpl,EU-7}, {LRSpl,EU-8}, {LRSpl,EU-9}, {LRSpl,EU-10}, {LRSpl,EU-11} και {LRSpl,EU-12}.

                              {EU-4}

                                 Καλυμμένα ομόλογα

                              Τα ιδρύματα γνωστοποιούν το άθροισμα των ανοιγμάτων, όπως ορίζεται στο παράρτημα XI του εκτελεστικού κανονισμού (ΕΕ) αριθ. 680/2014 της Επιτροπής σημεία {LR4,080,010} και {LR4,080,020}, το οποίο είναι η συνολική αξία ανοίγματος των στοιχείων ενεργητικού που είναι υπό τη μορφή καλυμμένων ομολόγων.

                              {EU-5}

                                 Ανοίγματα που αντιμετωπίζονται ως κρατικά

                              Τα ιδρύματα γνωστοποιούν το άθροισμα των ανοιγμάτων, όπως ορίζεται στο παράρτημα XI του εκτελεστικού κανονισμού (ΕΕ) αριθ. 680/2014 της Επιτροπής σημεία {LR4,090,010} και {LR4,090,020}, το οποίο είναι η συνολική αξία ανοίγματος έναντι οντοτήτων που αντιμετωπίζονται ως κράτη, βάσει του κανονισμού (ΕΕ) αριθ. 575/2013.

                              {EU-6}

                                 Ανοίγματα έναντι περιφερειακών κυβερνήσεων, ΠΤΑ, διεθνών οργανισμών και ΟΔΤ που δεν αντιμετωπίζονται ως κράτη

                              Τα ιδρύματα γνωστοποιούν το άθροισμα των ανοιγμάτων, όπως ορίζεται στο παράρτημα XI του εκτελεστικού κανονισμού (ΕΕ) αριθ. 680/2014 της Επιτροπής σημεία {LR4,140,010} και {LR4,140,020}, το οποίο είναι η συνολική αξία ανοίγματος έναντι περιφερειακών κυβερνήσεων και τοπικών αρχών, πολυμερών τραπεζών ανάπτυξης, διεθνών οργανισμών και οντοτήτων του δημοσίου τομέα που δεν αντιμετωπίζονται ως κράτη, βάσει του κανονισμού (ΕΕ) αριθ. 575/2013.

                              {EU-7}

                                 Ιδρύματα

                              Τα ιδρύματα γνωστοποιούν το άθροισμα των ανοιγμάτων, όπως ορίζεται στο παράρτημα XI του εκτελεστικού κανονισμού (ΕΕ) αριθ. 680/2014 της Επιτροπής σημεία {LR4,180,010} και {LR4,180,020}, το οποίο είναι η συνολική αξία ανοίγματος έναντι ιδρυμάτων.

                              {EU-8}

                                 Εξασφαλισμένα με υποθήκες επί ακινήτων

                              Τα ιδρύματα γνωστοποιούν το άθροισμα των ανοιγμάτων, όπως ορίζεται στο παράρτημα XI του εκτελεστικού κανονισμού (ΕΕ) αριθ. 680/2014 της Επιτροπής σημεία {LR4,190,010} και {LR4,190,020}, το οποίο είναι η συνολική αξία ανοίγματος των στοιχείων ενεργητικού που είναι ανοίγματα εξασφαλισμένα με υποθήκες επί ακινήτων.

                              {EU-9}

                                 Ανοίγματα λιανικής τραπεζικής

                              Τα ιδρύματα γνωστοποιούν το άθροισμα των ανοιγμάτων, όπως ορίζεται στο παράρτημα XI του εκτελεστικού κανονισμού (ΕΕ) αριθ. 680/2014 της Επιτροπής σημεία {LR4,210,010} και {LR4,210,020}, το οποίο είναι η συνολική αξία ανοίγματος των στοιχείων ενεργητικού που είναι άνοιγμα λιανικής τραπεζικής.

                              {EU-10}

                                 Εταιρείες

                              Τα ιδρύματα γνωστοποιούν το άθροισμα των ανοιγμάτων, όπως ορίζεται στο παράρτημα XI του εκτελεστικού κανονισμού (ΕΕ) αριθ. 680/2014 της Επιτροπής σημεία {LR4,230,010} και {LR4,230,020}, το οποίο είναι η συνολική αξία ανοίγματος των στοιχείων ενεργητικού που είναι άνοιγμα έναντι εταιρειών (δηλαδή χρηματοδοτικών και μη χρηματοδοτικών).

                              {EU-11}

                                 Ανοίγματα σε αθέτηση

                              Τα ιδρύματα γνωστοποιούν το άθροισμα των ανοιγμάτων, όπως ορίζεται στο παράρτημα XI του εκτελεστικού κανονισμού (ΕΕ) αριθ. 680/2014 της Επιτροπής σημεία {LR4,280,010} και {LR4,280,020}, το οποίο είναι η συνολική αξία ανοίγματος των στοιχείων ενεργητικού που είναι σε αθέτηση.

                              {EU-12}

                                 Άλλα ανοίγματα (π.χ. μετοχικό κεφάλαιο, τιτλοποιήσεις και άλλα στοιχεία ενεργητικού που δεν συνιστούν πιστωτικές υποχρεώσεις)

                              Τα ιδρύματα γνωστοποιούν το άθροισμα των ανοιγμάτων, όπως ορίζεται στο παράρτημα XI του εκτελεστικού κανονισμού (ΕΕ) αριθ. 680/2014 της Επιτροπής σημεία {LR4,290,010} και {LR4,290,020}, το οποίο είναι η συνολική αξία άλλων ανοιγμάτων εκτός χαρτοφυλακίου συναλλαγών (π.χ. μετοχικό κεφάλαιο, τιτλοποιήσεις και άλλα στοιχεία ενεργητικού που δεν συνιστούν πιστωτικές υποχρεώσεις), βάσει του κανονισμού (ΕΕ) αριθ. 575/2013. Τα ιδρύματα περιλαμβάνουν στοιχεία ενεργητικού που αφαιρούνται κατά τον προσδιορισμό του κεφαλαίου της κατηγορίας 1 και, ως εκ τούτου, γνωστοποιούνται στο σημείο {LRCom,2}, εκτός εάν τα εν λόγω στοιχεία ενεργητικού περιλαμβάνονται στα σημεία {LRSpl,EU-2} έως {LRSpl,EU-12}.

            5.   Υπόδειγμα LRQua: Πλαίσια ελεύθερου κειμένου για γνωστοποίηση σχετικά με ποιοτικά στοιχεία

                  12.

                  Τα ιδρύματα συμπληρώνουν το υπόδειγμα LRQua του παραρτήματος I εφαρμόζοντας τα εξής:

                              Νομικά κείμενα αναφοράς και οδηγίες

                                 Γραμμή

                              {1}

                                 Περιγραφή των διαδικασιών που χρησιμοποιούνται για τη διαχείριση του κινδύνου υπερβολικής μόχλευσης

                              Άρθρο 451 παράγραφος 1 στοιχείο δ) του κανονισμού (ΕΕ) αριθ. 575/2013
                              Η «περιγραφή των διαδικασιών που χρησιμοποιούνται για τη διαχείριση του κινδύνου υπερβολικής μόχλευσης» περιλαμβάνει όλες τις σχετικές πληροφορίες για:

                                          α)

                                          τις διαδικασίες και τους πόρους που χρησιμοποιούνται για την αξιολόγηση του κινδύνου υπερβολικής μόχλευσης·

                                          β)

                                          ποσοτικά εργαλεία, εάν υπάρχουν, που χρησιμοποιούνται για την αξιολόγηση του κινδύνου υπερβολικής μόχλευσης, που περιλαμβάνουν λεπτομέρειες σχετικά με ενδεχόμενους εσωτερικούς στόχους και κατά πόσον χρησιμοποιούνται άλλοι δείκτες εκτός από τον δείκτη μόχλευσης του κανονισμού (ΕΕ) αριθ. 575/2013·

                                          γ)

                                          τρόπους με τους οποίους λαμβάνονται υπόψη οι αναντιστοιχίες ληκτότητας και η σύσταση βαρών επί των στοιχείων ενεργητικού, κατά τη διαχείριση του κινδύνου υπερβολικής μόχλευσης·

                                          δ)

                                          διαδικασίες αντίδρασης σε μεταβολές του δείκτη μόχλευσης, συμπεριλαμβανομένων των διαδικασιών και των χρονοδιαγραμμάτων για την ενδεχόμενη αύξηση του κεφαλαίου της κατηγορίας 1, με σκοπό τη διαχείριση του κινδύνου υπερβολικής μόχλευσης· ή διαδικασίες και χρονοδιαγράμματα για την προσαρμογή του παρονομαστή του δείκτη μόχλευσης (μέτρο του συνολικού ανοίγματος), για τη διαχείριση του κινδύνου υπερβολικής μόχλευσης.

                              {2}

                                 Περιγραφή των παραγόντων που επηρέασαν τον δείκτη μόχλευσης κατά τη διάρκεια της περιόδου στην οποία αυτός αναφέρεται

                              Άρθρο 451 παράγραφος 1 στοιχείο ε) του κανονισμού (ΕΕ) αριθ. 575/2013
                              Η «περιγραφή των παραγόντων που επηρέασαν τον δείκτη μόχλευσης κατά τη διάρκεια της περιόδου στην οποία αυτός αναφέρεται» περιλαμβάνει σημαντικές πληροφορίες σχετικά με:

                                          α)

                                          τον ποσοτικό προσδιορισμό της μεταβολής του δείκτη μόχλευσης, από την προηγούμενη ημερομηνία αναφοράς για γνωστοποίηση

                                          β)

                                          τους κυριότερους παράγοντες που επηρέασαν τον δείκτη μόχλευσης, από την προηγούμενη ημερομηνία αναφοράς για γνωστοποίηση, με επεξηγηματικά σχόλια σχετικά με:

                                                      (1)

                                                      τη φύση της μεταβολής και το κατά πόσον αυτή η μεταβολή ήταν στον αριθμητή του δείκτη ή στον παρονομαστή του δείκτη ή και στους δύο·

                                                      (2)

                                                      αν προέκυψε από εσωτερική στρατηγική απόφαση και, εάν ναι, κατά πόσον αυτή η στρατηγική απόφαση στόχευε απευθείας στον δείκτη μόχλευσης ή είχε επιπτώσεις στον δείκτη μόχλευσης μόνον εμμέσως·

                                                      (3)

                                                      τους σημαντικότερους εξωτερικούς παράγοντες που συνδέονται με το οικονομικό και το χρηματοπιστωτικό περιβάλλον, οι οποίοι επηρέασαν τον δείκτη μόχλευσης.


title: Εκτελεστικός κανονισμός (ΕΕ) αριθ. 1126/2011 της Επιτροπής, της 7ης Νοεμβρίου 2011 , για την τροποποίηση του παραρτήματος III του κανονισμού (ΕΚ) αριθ. 1120/2009 όσον αφορά τα ποσά για τη χρηματοδότηση της ειδικής στήριξης που προβλέπονται στον κανονισμό (ΕΚ) αριθ. 73/2009

text:
               8.11.2011

               EL

               Επίσημη Εφημερίδα της Ευρωπαϊκής Ένωσης

               L 289/24

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1126/2011 ΤΗΣ ΕΠΙΤΡΟΠΉΣ
   της 7ης Νοεμβρίου 2011
   για την τροποποίηση του παραρτήματος III του κανονισμού (ΕΚ) αριθ. 1120/2009 όσον αφορά τα ποσά για τη χρηματοδότηση της ειδικής στήριξης που προβλέπονται στον κανονισμό (ΕΚ) αριθ. 73/2009
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 73/2009 του Συμβουλίου, της 19ης Ιανουαρίου 2009, σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής και τη θέσπιση ορισμένων καθεστώτων στήριξης για τους γεωργούς, για την τροποποίηση των κανονισμών (ΕΚ) αριθ. 1290/2005, (ΕΚ) αριθ. 247/2006, (ΕΚ) αριθ. 378/2007 και για την κατάργηση του κανονισμού (ΕΚ) αριθ. 1782/2003 (1), και ιδίως το τέταρτο εδάφιο του άρθρου 69 παράγραφος 7 της εν λόγω απόφασης,
   Εκτιμώντας τα ακόλουθα:

               (1)

               Σύμφωνα με το άρθρο 49 παράγραφος 2 του κανονισμού (ΕΚ) αριθ. 1120/2009 της Επιτροπής, της 29ης Οκτωβρίου 2009, για τη θέσπιση λεπτομερών κανόνων εφαρμογής του καθεστώτος ενιαίας ενίσχυσης που προβλέπεται στον τίτλο ΙΙΙ του κανονισμού (ΕΚ) αριθ. 73/2009 του Συμβουλίου σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής και τη θέσπιση ορισμένων καθεστώτων στήριξης για τους γεωργούς (2), τα κράτη μέλη μπορούν να ζητούν, έως την 1η Αυγούστου ενός δεδομένου ημερολογιακού έτους από το 2010 και μετά, επανεξέταση των ποσών που αναφέρονται στο άρθρο 69 παράγραφος 6 στοιχείο α) του κανονισμού (ΕΚ) αριθ. 73/2009, εφόσον το ποσό που προκύπτει από τον υπολογισμό που προβλέπεται στο άρθρο 69 παράγραφος 7 πρώτο εδάφιο του κανονισμού (ΕΚ) αριθ. 73/2009 για το σχετικό οικονομικό έτος διαφέρει κατά περισσότερο από 20 % από το ποσό που καθορίζεται στο παράρτημα III του κανονισμού (ΕΚ) αριθ. 1120/2009.

               (2)

               Η Δανία, η Φινλανδία και η Σλοβενία έχουν απευθύνει στην Επιτροπή αίτηση για την επανεξέταση των ποσών που αναφέρονται στο άρθρο 69 παράγραφος 6 στοιχείο α) του κανονισμού (ΕΚ) αριθ. 73/2009, με ισχύ από το 2012.

               (3)

               Μετά τις αιτήσεις που υπέβαλαν η Δανία, η Φινλανδία και η Σλοβενία, η Επιτροπή προχώρησε στους αναγκαίους υπολογισμούς προκειμένου να επαληθεύσει ότι το όριο του 20 % που αναφέρεται στο άρθρο 49 παράγραφος 2 του κανονισμού (ΕΚ) αριθ. 1120/2009, επιτεύχθηκε κατά το οικονομικό έτος 2010. Για τους σκοπούς της εφαρμογής του άρθρου 69 παράγραφος 7 στοιχείο α) του κανονισμού (ΕΚ) αριθ. 73/2009, η Επιτροπή χρησιμοποίησε το μέσο ποσοστό της διαφοροποίησης που είχε υπολογιστεί για τη Δανία, τη Φινλανδία και τη Σλοβενία αντίστοιχα, κατά τον καθορισμό των καθαρών ανωτάτων ορίων που καθορίζονται στο παράρτημα IV του κανονισμού (ΕΚ) αριθ. 73/2009.

               (4)

               Σύμφωνα με αυτόν τον υπολογισμό, στην περίπτωση της Δανίας, της Φινλανδίας και της Σλοβενίας το ποσό που προκύπτει από την εφαρμογή του υπολογισμού που αναφέρεται στο άρθρο 69 παράγραφος 7 πρώτο εδάφιο του κανονισμού (ΕΚ) αριθ. 73/2009 για το οικονομικό έτος 2010 διαφέρει κατά 47 %, 29 % και 47 % αντίστοιχα από το ποσό που καθορίζεται στο παράρτημα ΙΙΙ του κανονισμού (ΕΚ) αριθ. 1120/2009.

               (5)

               Το ποσό που έχει καθοριστεί για τη Δανία, τη Φινλανδία και τη Σλοβενία στο παράρτημα ΙΙΙ του κανονισμού (ΕΚ) αριθ. 1120/2009 πρέπει, επομένως, να αναθεωρηθεί. Τα εν λόγω επανεξετασθέντα ποσά θα πρέπει να εφαρμόζονται από το ημερολογιακό έτος 2012, σύμφωνα με όσα ορίζονται στο άρθρο 49 παράγραφος 2 δεύτερο εδάφιο του κανονισμού (ΕΚ) αριθ. 1120/2009.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης άμεσων ενισχύσεων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα ΙΙΙ του κανονισμού (ΕΚ) αριθ. 1120/2009 τροποποιείται ως εξής:

               α)

               η καταχώριση που αφορά τη Δανία αντικαθίσταται από το ακόλουθο κείμενο:

                           «Δανία

                           23,25»

               β)

               η καταχώριση που αφορά τη Φινλανδία αντικαθίσταται από το ακόλουθο κείμενο:

                           «Φινλανδία

                           6,19»

               γ)

               η καταχώριση που αφορά τη Σλοβενία αντικαθίσταται από το ακόλουθο κείμενο:

                           «Σλοβενία

                           3,52»

         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2012.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Νοεμβρίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 130 της 31.1.2009, σ. 16.

      (2)  ΕΕ L 316 της 2.12.2009, σ. 1.